رۆڵی سینه‌ما چیه له‌به‌ره‌نگاربوونه‌وه‌ی تیرۆردا؟.. حه‌یده‌ر عه‌بدولڕه‌حمان – Dengekan\nbyHaider Abdulrahman\tFebruary 14, 2021\tCinema, General, Literature\nله‌ماوه‌ی چه‌ند ساڵی رابووردوودا له‌گه‌ڵ په‌ره‌سه‌ندنی ته‌وژمی تیرۆركاری دژ به‌هزرو شارستانیه‌ت و مرۆڤایه‌تی له‌زۆربه‌ی وڵاتانی جیهاندا، وای له سینه‌ماكاران كردووه كه روو به رووی پرسیارێك ببنه‌وه، ئه‌ویش ئه‌وه‌یه ئاخۆ له‌و هه‌لو مه‌رجه تراژیدییه پڕ له ته‌م و مژه رۆڵی سینه‌ما چی ده‌بێت بۆ ئه‌وه‌ی له پاڵ ئامرازه‌كانی دیكه شوێنی تایبه‌تی خۆیان هه‌بێت له په‌رده لادان له رووی هه‌قیقه‌تی ئه‌وانه‌ی بازرگانی به‌ئاینه‌وه ده‌كه‌ن و له‌پاڵ ئه‌و ئاینه‌دا نیازه نه‌گریس و دواكه‌وتووه‌كانی خۆیان په‌رتو بڵاو ده‌كه‌نه‌وه؟\nسینه‌ما كاران له‌هه‌وڵی ئه‌وه داده‌بن به‌ده‌سه‌ڵاته هونه‌رییه‌كانی خۆیانه‌وه، به‌ره‌نگاری ئه‌و ته‌وژمه ره‌شه‌ی تیرۆر ببنه‌وه‌و له‌چه‌ندین گۆشه‌ی جیا جیادا به‌رجه‌سته‌ی تاوانه ره‌شه‌كانی تیرۆر بكه‌ن.\nدیاره كه سینه‌ما هه‌میشه چه‌كێكی كاریگه‌رو ئه‌كتیف بووه بۆ دژایه‌تی كردنی ئه‌و ته‌وژمه كه به‌چه‌ندین شێواز هه‌ڕه‌شه‌ی ریشه‌كێش كردنی ئاشتی و له‌باربردنی ئارامی وئازادی كۆمه‌ڵگاكان ده‌كات .\nله‌و پێو دانگه‌وه حكومه‌تی ئه‌و وڵاتانه چه‌ند ئه‌وه‌نده‌ی به‌دوای دابین كردنی ئاسایش و هوشیار كردنه‌وه‌ی خه‌ڵكو چڕ كردنه‌وه‌ی پۆلیسن، ئه‌وه‌نده‌ش به ته‌نگ ئه‌وه وه‌ن كه ئایدۆلۆژیایه‌ك بۆ به‌گه‌ڕ خستنی سینه‌ما دابنێن، بۆ ئه‌وه‌ی سینه‌ماكاران به‌كامێرا ریسوای تیرۆر بكه‌ن و فیستیڤاڵی سینه‌ما ساز بكه‌ن بۆ ئه‌و ئامانجه .\nبه‌ڵام ئایا سینه‌ماو شانۆی كوردی تاچه‌ند توانییویانه ئه‌و تراژیدیاو مه‌رگه ساتانه‌ی روو به رووی كوردستان بۆته‌وه به‌تایبه‌ت له‌شه‌نگال و كۆبانی و قاتوقڕ كردنی مه‌سیحی و یه‌زیدیه‌كان و ته‌قاندنه‌وه‌ی مه‌زارگه‌و موزه‌خانه‌كان و له‌ناوبردنی كولتوورو شوێنه‌واره پیرۆزه‌كان به هونه‌ریی خۆیان به‌رجه‌سته‌ی بكه‌ن، له‌سینه‌ما ودراما، له شانۆ و فۆتۆ، له‌شێوه‌كاری و په‌یكه‌رتاشی، له‌موزیك و گۆرانی و سرود؟\nئه‌مه پرسیارێكه‌و رووبه‌رووی هونه‌رمه‌ندانی ئێمه ده‌بێته‌وه، به‌تایبه‌ت سینه‌ماكاران.\nره‌نگه ئه‌وانیش وه‌ك ئێمه دڵیان به‌ئه‌نجامه‌كه‌ی خۆش نه‌بێت، نكۆڵی له‌وه‌دا نه‌كه‌ن كه‌له ئاستی پێویست دانه‌بووینه، به‌ڵام ئه‌گه‌ر بشپرسین بۆ؟ ئه‌وه دیاره ئه‌وانیش پاساوی خۆیان هه‌یه كه من لێره‌دا تیشك ده‌خه‌مه سه‌ر هه‌ندێكییان:\nهه‌لو مه‌رجی ئابووریی كوردستان كۆسپێكی گه‌وره‌یه له‌به‌رده‌م سینه‌ما كاران، بۆ ئه‌وه‌ی ئه‌و پرۆسه سینه‌ماییانه‌ی هه‌یانه به‌پراكتیف بكه‌ن، له‌هه‌مان كاتیشدا، هه‌ر ئه‌و هه‌لو مه‌رجه رێگر بووه له‌به‌رده‌م سازكردنی فیستیڤاڵی سینه‌مایی .\nئه‌زموونی سینه‌ماكارانی ئێمه بۆ سینه‌مای جه‌نگ و سینه‌مای دژ به‌تیرۆر ئه‌زموونێكی ئه‌وتۆ نیه كه بتوانێت له‌و بواره‌دا ئه‌و ئه‌زموونه به‌رجه‌سته بكات .\n5.له‌رووی سیناریۆو كاره هونه‌رییه‌كانه‌وه، سینه‌ماكارانی ئێمه ده‌سه‌ڵاتێكی دیاری كراویان هه‌یه و پڕ كردنه‌وه‌ی ئه‌و بۆشاییه كارێكی ئاسان نیه، زۆر جارانیش كه‌خۆمان له‌قه‌ره‌ی ئه‌و جۆره سیناریۆ سه‌رپێیانه ده‌ده‌ین به‌هۆی لاوازی هونه‌رمه‌ندانی ئێمه له‌نووسینی سیناریۆدا له زمانی سینه‌ما دوور ده كه‌وینه‌وه و زێتر په‌نا بۆ دروشم و دیارده‌ی زه‌ق ده‌به‌ین .\nئه‌وه‌ش كه تائێستا دراماكارو سینه‌ما كارانی ئێمه له‌پێودانگی ئه‌و رووداوانه‌دا بینیوویانه‌و بیستوویانه له‌سینه‌مادا به‌رجه‌سته‌یان كردووه، ده‌توانین به‌نه‌بوونی دابنێین ، به‌ڵام ئه‌وه‌ش هه‌مدیسان خاڵی كۆتایی نیه‌و ده‌كرێت وه‌زاره‌تی رۆشنبیریی پلان و به‌رنامه‌یه‌كی هه‌بێت بۆ ئاراسته كردنی سینه‌ماكارانی ئێمه و ساز كردنی فیستیڤاڵی سینه‌مایی.\nرۆڵی حكومه‌ت بۆ شانۆو سینه‌مای دژ به‌تیرۆر چیه؟\nله‌هه‌مان كاتدا پێویسته حكومه‌ت له‌و بواره‌دا پشتگیریی خۆی هه‌بێت بۆ سینه‌ماو شانۆ، چونكه هه‌ر پشتگیرییه‌كی حكومه‌ت بۆ سینه‌ماو شانۆ وه‌ك پشتیگیریی كردنی پێشمه‌رگه‌یه به چه‌ك بۆ به‌ره‌نگار بوونه‌وه‌ی تیرۆر، ئه‌وه‌تا شه‌ڕی زۆربه‌ی ئه‌و كۆمه‌ڵگایانه له‌گه‌ڵ تیرۆردا هه‌ر ته‌نها شه‌ڕی مه‌یدانی و شه‌ڕ به‌چه‌ك و زری پۆش و فڕۆكه نیه، به‌ڵكو شه‌ڕی ده‌روونی و شه‌ڕی هزری له‌شه‌ڕه سه‌ربازییه‌كان كاریگه‌رترن به‌سه‌ر روخانی مۆڕاڵ و داڕمانی ده‌روونی.\nله‌و حاڵه‌تانه‌دا و له‌و بواره سایكۆلۆژی و ئایدۆلۆژیانه‌دا شه‌ڕی سینه‌ماو شه‌ڕی شانۆ، له‌ناو كۆمه‌ڵگادا به‌قه‌د شه‌ڕی تانك و فڕۆكه‌كان كاریگه‌ری خۆیان ده‌بێت له‌شه‌ڕی دژ به‌تیرۆر، بۆ هوشیار كردنه‌وه‌ی كۆمه‌ڵگاو تێگه‌یشتنیان له‌مه‌ترسییه‌كان و راست كردنه‌وه‌ی چمكه هه‌ڵه‌كان ئه‌گه‌ر تیرۆرستان به‌رێگه فریو خواردووه‌كانیان له‌مێشكی هه‌ندێ له‌تاكه‌كانی كۆمه‌ڵگایان چاندبێت .\nله نیو سه‌ده‌ی رابوردوودا كۆمپانیا سینه‌ماییه جیهانییه‌كان به‌رنامه‌یه‌كی تیرو ته‌سه‌لیان ئاماده كردووه بۆ به‌ره‌نگار بوونه‌وه‌ی تیرۆر و چه‌ندین فیلمی دیارو به‌رچاویان به‌بودجه‌ی زه‌به‌للاحه‌وه نمایش كردووه، بۆ ریسوا كردنی رێكخراوه تیرۆرستییه‌كان و پیلانه ره‌شه‌كانیان بۆ دژایه‌تی كردنی مرۆڤایه‌تی .\nله‌ده ساڵی رابووردوودا هۆلیۆد رێكخراوی تیرۆرستی قاعیده‌ی كردۆته ئامانجی سه‌ره‌كی خۆی، پیشی ئه‌ویش سینه‌مای ئه‌مریكی، زوومی كامیراكانی ده‌خسته سه‌ر هه‌ندێ له‌و كه‌سایه‌تیانه‌ی كه رۆڵی تیرۆركارییان بینیووه، وه‌ك هه‌ندێ له سه‌ركرده تیرۆرسته‌كان، به‌ڵام به‌گشتی سینه‌مای ئه‌مریكی له‌ده‌وری بنكه‌ی سه‌ره‌كی تیرۆر قاعیده سوڕاوه‌ته‌وه، به‌تایبه‌ت دوای ته‌قینه‌وه وێرانكارییه‌كه‌ی یانزه‌ی سیبتیمبه‌ر، له‌وانه‌ش فیلمی فه‌هره‌نهایت 9/ 11 ی (مایكل مۆر)و ده‌یان فیلمی دیكه‌ی وه‌ك (یۆنایتید 93)ی ده‌رهێنه‌ر (بول گرانگراس ) و فیلمی (گه‌مارۆ)و فیلمی( ئایرفۆرس 1) ی (هاریسۆن فۆرد ) كه باس له رفاندنی فڕۆكه تایبه‌تیه‌كه‌ی سه‌رۆكی ئه‌مریكا ده‌كات له‌لایه‌ن تیرۆرستانه‌وه .\nواش پێ ده‌چێت كه خواستێكی زۆر هه‌بێ بۆ ئه‌وه‌ی سینه‌مای فره‌نسی روو له‌تیرۆ بكات كه ئه‌مڕۆكه بۆته هه‌مێكی گه‌وره‌ی فره‌نسییه‌كان، ئه‌وه‌تا هه‌ر له‌م بواره‌دا فره‌نسییه‌كان چه‌ندین فیلمیان به‌به‌رهه‌م هێناوه، له‌وانه‌ش فیلمێكی ( ئاریك روشانت ) كه باس له‌كاری سیخوری ده‌كات دژ به‌تیرۆرستان و فیلمی (ماد ئین فره‌نس) كه باس له‌رۆژنامه نووسێك ده‌كات چۆن خۆی خستۆته نێو یه‌كێ له‌رێكخراوه تیرۆرسته‌كان .\nهه‌روا میسرییه‌كانیش بوونه‌ته سه‌رچاوه بۆ هه‌ندێ له‌ته‌وژمه توندره‌وه‌كان، وڵاتێك بووه هه‌میشه تیرۆرستان رۆڵی خۆیان تیادا بینییووه.\nله‌هه‌موو حاڵه‌تێكا ئێمه‌ش ئه‌گه‌ر بمانه‌وێت سینه‌ما بۆئه‌و ئه‌ركه نیشتمانییه ته‌رخان بكه‌ین، ئه‌وه پێویسته وه‌زاره‌تی رۆشنبیریی له‌چوارچیوه‌ی شه‌ڕی دژه تیرۆر ئه‌و ده‌سه‌لات و توانایه بۆ خۆی دابین بكات كه‌بتوانێت له‌رێگه‌یه‌وه ئه‌ركی هونه‌ریی و كولتووری خۆی بۆ ئه‌و ئامانجه راپه‌ڕێنێ، به‌تایبه‌ت له‌رێگه‌ی رێكخراوه نێو ده‌وڵه‌تیه‌كانه‌وه، له‌وێشه‌وه ده‌ست به‌به‌رهه‌م هێنانی كورته فیلم بكات و جه‌خت له‌سه‌ر سازكردنی فیستیڤاڵی سینه‌مایی بكاته‌وه، به هه‌ماهه‌نگی له‌گه‌ڵ هونه‌رمه‌ندانی كوردستانی گه‌وره بۆ گردكردنه‌وه‌ی توانسته هونه‌رییه‌كان له ده‌وری خۆیدا.\nPrevious مه‌مه‌دی كورد یان مه‌مه‌دی نامۆ؟!.. سه‌دیق سه‌عید ڕواندزی\nNext عـەدۆ.. فازیل شــەوڕۆ


ئه‌نجومه‌نی پارێزگای سلێمانی و په‌روه‌رده‌ی شاره‌كه پشتیان له مامۆستایان كرد\nسه‌رۆكی فراكسیۆنی بزووتنه‌وه‌ی ئیسلامی له په‌رله‌مانی كوردستان لە پەیجی خۆی لە فەیسبووک دەڵێت، ئەوەی ئەمڕۆ ئەنجومەنی پارێزگای سلێمانی و بەرێوەبەرێتی گشتیی پەروەردەی شارەکە رایانگەیاند، چارەسەر نییە، بەڵکو پینە و پەڕۆیە.\nشوان قەڵادزێیی، سه‌رۆكی فراكسیۆنی بزووتنه‌وه‌ی ئیسلامی له په‌رله‌مانی كوردستان، رایگەیاند: "داواكاری مامۆستایانی ناڕازی روون و ئاشكرایه و داوای لابردن یاخود پیاداچوونه‌وه به سه‌پاندنی پاشه‌كه‌وتی ئیجباری ده‌كه‌ن له‌گه‌ڵ گه‌ڕانه‌وه‌ی مافه‌كانیان و پێدانی موچه له‌كاتی خۆیدا.ئه‌وه‌شی ئه‌مڕۆ ئه‌نجومه‌نی پارێزگا و به‌ڕێوه‌به‌رایه‌تی په‌روه‌رده رایانگه‌یاند چاره‌سه‌ر نییه، به‌ڵكو پینه و په‌ڕۆیه".\nشوان قەڵادزێیی دەڵێت: "ئەم کارە هه‌وڵێكی تره بۆ شكاندنی شكۆی مامۆستا، ئه‌و هه‌وڵانه جگه له‌وه‌ی شه‌ڕی به‌وه‌كاله‌تی ده‌سه‌ڵات و حزبه حوكمڕانه‌كانه دژی مامۆستایان له‌هه‌مان كاتدا جێبه‌جێكردنی فه‌رمانه‌كانی حكومه‌تی قه‌یراناویه".\nئاماژە بەوەش دەکات: "له‌بری ئه‌وه پێویسته ئه‌و دوو ده‌زگایه داكۆكیكاری مافه ره‌واكانی مامۆستایانی سلێمانی و هه‌ڵه‌بجه و گه‌رمیان و راپه‌رین و قه‌ڵادزێ بن، نه‌وه‌ك پارێزه‌ری ده‌سه‌ڵاتێكی بێ باك و دڵڕه‌ق به‌رامبه‌ر مامۆستایان و فه‌رمانبه‌رانی كوردستان به‌گشتی".\nسەبارەت بە ھەڵوێستی فراکسیۆنەکەیان لەبارەی کێشەی مامۆستایان و فەرمانبەرانەوە، ئەوەی راگەیاندووە: "ئێمه له فراكسیۆنی بزوتنه‌وه‌ی ئیسلامی به‌هه‌موو شێوه‌یه‌ك پشتیوانی له داوا ره‌واكانی مامۆستایانی ناڕازی ده‌كه‌ین و ئیدانه‌ی هه‌ڕه‌شه‌كردن له‌و تووێژه ئاڵتونییه‌ی كوردستان ده‌كه‌ین و به پێویستیشی ده‌زانین تا كار له‌كار نه‌ترازاوه حكومه‌ت پێشوازی له داواكانیان بكات و بێ باكی بشكێنێت".\n4333 جار بینراوە


📅 02-06-2018 تاریخ ؤ پێش هەتێەل\n👁 اێ بەخشە 8,660 گل سئرکریائە(دێینە)\nباکووری کوردستان - بەرەبەیانی ئەمڕۆ لەناوچەی قەرە [ فرەتر(ویشتر)... 👁] ✖ ✖ 12 6 ✔ 99% ✍ هـ.ب. 2-6-2018 0:00:00\n👁 اێ بەخشە 9,759 گل سئرکریائە(دێینە)\n📅 04-04-2018 تاریخ ؤ پێش هەتێەل\n📅 زمان اضافه کردن Apr 4 2018 12:00AM\n👁 اێ بەخشە 9,458 گل سئرکریائە(دێینە)\nباکووری کوردستان - هاوسەرۆکی (دەبەپە)ی شاری ڕەحا [ فرەتر(ویشتر)... 👁] ✖ ✖ 16 10 ✔ 99% ✍ هـ.ب. 4-4-2018 0:00:00\n📅 08-03-2018 تاریخ ؤ پێش هەتێەل\n📅 زمان اضافه کردن Mar 8 2018 12:00AM\nباکووری کوردستان - کاتژمێر 6ی بەیانی لە ناوچەکانی [ فرەتر(ویشتر)... 👁] ✖ ✖ 19 4 ✔ 99% ✍ هـ.ب. 8-3-2018 0:00:00\n📅 08-05-2013 تاریخ ؤ پێش هەتێەل\n📅 زمان اضافه کردن May 8 2013 10:20AM\n- لەئەنجامی سێ تەقینەوەی خۆکوژی لەشاری کەرکوک و قە [ فرەتر(ویشتر)... 👁] ✖ ✖ ✖ 0 1 ✔ 74% ✍ هـ.ب. 8-5-2013 10:20:09\n📅 08-09-2015 تاریخ ؤ پێش هەتێەل\n📅 زمان اضافه کردن Sep 8 2015 12:22PM\n👁 اێ بەخشە 15,102 گل سئرکریائە(دێینە)\n- کاتژمێر 10ی سەرلەبەیانی ئەمڕۆ فەرمانبەرانی ( [ فرەتر(ویشتر)... 👁] ✖ ✖ 2 10 ✔ 99% ✍ هـ.ب. 8-9-2015 12:22:03\n📅 09-05-2015 تاریخ ؤ پێش هەتێەل\n📅 زمان اضافه کردن May 9 2015 8:47AM\n👁 اێ بەخشە 8,830 گل سئرکریائە(دێینە)\n- یەکینەکانی پاراستنی گەل (یەپەگە) پێنج گوندی تریا [ فرەتر(ویشتر)... 👁] ✖ ✖ ✖ 1 5 ✔ 92% ✍ هـ.ب. 9-5-2015 8:47:40


وردەكاریی ئەركە نهێنییەكە؛ ڕزگاركردنی گۆڕی پێغەمبەرێكی جولەكە لە عێراق - پەرەگراف\nوردەكاریی ئەركە نهێنییەكە؛ ڕزگاركردنی گۆڕی پێغەمبەرێكی جولەكە لە عێراق\nوردەكاری چیرۆكی ڕزگاركردنی گۆڕی پێغەمبەرێكی جولەكە لە عێراق ئاشكرا دەكرێت، كە نزیكبووە لەوەی بكەوێتە دەستی داعش، كارەكە بە پشتیوانیی حكومەتی هەرێمی كوردستان كراوە.\n"ئەركە بوێرانەكە" بۆ ڕزگاركردنی گۆڕی پەیامبەر ناحوم، لەلایەن پزیشكێكی ڤێتەرنەری كە لەگەڵ سوپای ئەمریكا كاریكردووە، هەروەها چەند ئەندازیارێكی ئیسرائیلییەوە ئەنجامدراوە، بەپێی ڕۆژنامەی تایمز ئۆف ئیسرائیل.\nچیرۆكەكە لە ڕۆژێكی مانگی نیسانی ساڵی 2017وە دەستیپێكرد، دوو ئۆتۆمبێلی جۆری جێپی جام ڕەش لە هەرێمی كوردستانەوە بەرەو گوندی قەرەقوشی تایبەت بە مەسیحییەكان لە باكوری شاری موسڵ بەڕێكەوتن.\nدوو ئەندازیاری ئیسرائیلی لە كاروانەكەدا بوون، لەبەر هۆكاری ئەمنیی هەر یەكەیان لە ئۆتۆمبێلێكدا دانیشتبوون.\nئەو دوو پیاوە یەعقوب شافر و مەئیر ڕۆنین بوون، هەردووكیان لەڕێی پاسپۆرتە ئیسرائیلییەكەیان هەتبونە عێراق، بەمەبەستی نۆژەنكردنەوەی گۆڕی پەیامبەر ناحوم، دواتر بازرگانێكی ئەمریكیی جولەكە بەناوی ئادەم تیڤن چووەتە پاڵیان كە سەربازێكی پێشووی سوپای ئەمریكایەو لە لەناوچەی سەبع بوری بەغداد خزمەتیكردووە.\nهەردوو پیاوە ئیسرائیلییەكە لەكاتی گەشتەكەیان بۆ قەرەقوش ئەو وێرانەیەیان بینیوە كە جەنگ لەناوچەكە خولقاندبووی، هێشتا چەكدارانی داعش لە شەڕ و ڕوبەڕوبونەوەدابوون لەگەڵ سوپای عێراق لە دووریی 20 كیلۆمەتر لە ناوچەكە.\nكاتێك كاروانەكە لە گوندەكە نزیكبووەتەوە، ئۆتۆمبێلەكان وەستاون، شافر و ڕۆنین لەگەڵ پاسەوانە كوردەكانیان بەپێ بەرەو شوێنە مێژووییەكە ڕۆیشتوون لە بەشی باكوری موسڵ، كە گۆڕی پەیامبەر ناحوم لەوێیەو پێشبینی دەكرێت لە سەدەی حەوتەمی پێش زاین ژیابێت.\nڕۆژنامەی تایمز ئۆف ئیسرائیل دەڵێت، بۆ ماوەی سەدان ساڵ مەزاری ناحوم كە لای جولەكە زۆر پیرۆزە، لەلایەن خەڵكی قەرەقوشەوە پارێزگاری لێكراوە كە خۆیان سەر بە كەنیسەی كلدانین.\nكاتێك دوو جولەكەكە دەگەنە شوێنەكە دەبینن زۆر وێرانە و لە دۆخێكی خراپدایە، درز كەوتووەتە هەموو دیوارەكان، سەقفەكەی ئەگەر هەیە لەهەر ساتێكدا بڕوخێت.\nشافر و ڕۆنین پسپۆڕی نۆژەنكردنەوەی پەرستگا یەهودییەكانن كە مێژووەكەیان دەگەڕێتەوە بۆ سەردەمە كۆن و دێرینەكان، تیڤنیش وەك خۆبەخشێك كە لە ڕێكخراوێكی مەدەنی بەناوی "هاوپەیمانی لەپێناو بەدەستهێنانەوەی كلتور و ڕۆشنبیری" بووە، كاری لەگەڵدا كردوون، هاوكات شارەزایەكی ئاسایشی نیشتمانییان لەگەڵ بووە بەناوی شێریل بینارد كە هاوسەری زاڵمای خەلیل زاد باڵیۆزی پێشووی ئەمریكا لە عێراق بووە.\nتیڤن ساڵی 2016 سەردانی مەزارەكەی كردبوو، بڕیاریدابوو كاری نۆژەنكردنەوەی بۆ بكات، لەگەڵ پەرستگایەكی دیكەی جولەكە كە هەر لە نزیك ئەو شوێنەوەیە.\nساڵی 2018 لە چاوپێكەوتنێكی نهێنیی تیڤن لە تەلئەبیب، باسی لە پڕۆسەی نۆژەنكردنەوەكە كردو ئاشكرای كرد، یەك وشەی لەسەر نانوسێت تا كارەكە تەواو دەبێت.\nبەپێی ڕۆژنامەكە، هۆكاری هێشتنەوەی كارەكە بە نهێنیی، ئەمنیی بووە، چونكە پێویست بووە چەند كەسێك لە ئیسرائیلەوە بێنە عێراق بۆ خەمڵاندنی ئاستی زیانەكان كە بەر شوێنەكە كەوتووە.\nئادەم تیڤن باسی لەوەشكردووە، یەكێك لەو ئاڵەنگارییانەی ڕوبەڕوی پڕۆسەكە بووەتەوە، بەدەستهێنانی پارەی تەواوكردنی پڕۆژەكەبووە، چونكە بابەتەكە هێندە هەستیاربووە نەدەكرا قسەی لەسەر بكرێت و باسی لێوە بكرێت.\n"ئێمە دەمانویست پەرستگایەكی یەهودیی دێرین نۆژەن بكەینەوە، لە گوندێكی مەسیحی، لەژێر دەسەڵاتی حكومەتێك كە ئیسلامییەكان بەڕێوەی دەبەن، لەناوچەیەك كە 20 كیلۆمەتر لە هێڵەكانی داعشەوە دوورە" تیڤن وادەڵێت.\nڕێكخراوەكە توانیی پارەی نۆژەنكردنەوە لە چەند گروپێكی بچوكی خۆبەخش كۆبكاتەوە، لەنێوانیاندا حكومەتی هەرێمی كوردستان، كۆمپانیای نەوت و وزە لە نەرویج، باڵیۆزخانەی ئەمریكا لە عێراق، لەگەڵ چەند كەسێكی مەدەنی، بەوەش بڕی دوو ملیۆن دۆلار كۆكراوەتەوە.\nئاڵەنگارییەكی دیكە، ڕێگای هاتنە ناوەوە بووە بۆ عێراق، چونكە شتێكی ئاسایی نییە ئیسرائیلیی سەردانی هەرێمی كوردستان بكات، هەروەها هاتنەناو عێراق پێویستی بە هەبوونی پاسپۆرتی وڵاتێكی دیكە هەبووە.\nلەكۆتایدا بەرپرسانی هەرێمی كوردستان قایلبوون بە هاتنەناوەوەی ئیسرائیلییەكان، ئارییە درعی وەزیری ناوخۆی ئیسرائیل پشتگیری و ڕێگەپێدانی تایبەتی بۆ كردن، هەرچەندە ئەو وڵاتە ڕێگە بە هاوڵاتییەكانی نادات سەردانی عێراق بكەن، چونكە بە "وڵاتێكی دوژمن"ی دادەنێت.\nڕۆژنامەكە ئاشكرایكردووە، تیڤن داوای لێكردوون هیچ لەبارەی چۆنێتی هاتنەناو عێراق و چوون بۆ قەرەقوش بڵاونەكەنەوە، نەوەك كارەكانی داهاتوویان ڕوبەڕوی مەترسی ببێتەوە.\nدوو ئەندازیارەكە دوای ئەوەی دەگەنە شوێنەكە پێیدا دەسوڕێنەوە و پلانی چۆنیەتی نۆژەنكردنەوەی دادەنێن.\nهەردوو پسپۆڕەكە هۆشداری ئەوەیانداوە، ئەگەر بەزووترین كات دەست بە نۆژەنكردنەوەكە نەكرێت، لەماوەی چەند مانگێكدا بەهۆی باو بارانەوە شوێنەكە بەتەواوی دادەڕمێت.\nپڕۆسەی نۆژەنكردنەوەكە لە ساڵی 2018 بە هاوكاریی كۆمپانیایەكی چیكی دەستیپێكرد، پێشبینی دەكرا لە سەرەتای 2020 تەواوببێت، بەڵام بڵاوبونەوەی ڤایرۆسی كۆرۆنا ناچاریكردن بۆ ماوەیەك بوەستن، تاوەكو پڕۆژەكە لە بەهاری 2021 تەواوبوو.\nڕۆژنامەی تایمز ئۆف ئیسرائیل دەڵێت، ئێستا شوێنەكە لەبەردەم گەشتیاراندا كراوەیە، بەڵام جارێ نازانرێت ئیسرائیلییەكان دەتوانن سەردانی بكەن یاخود نا.


رۆژنامەی شەرقولئەوسەت: هاوپەیمانی سائیروون بەرەو 60 كورسی پەرلەمانی دەچێت\n2018-05-21 [07:03 AM]\nرۆژنامه‌ی شه‌رقولئه‌وسه‌تی چاپی له‌نده‌ن لە راپۆرتێكی دا ئاشكرایكرد ، نه‌خشه‌ی هاوپه‌یمانێتییه‌كانی عێراق روون بۆ‌ته‌وه‌و هاوپه‌یمانی سائیروونی موقته‌دا سه‌در به‌ره‌و ئه‌وه ده‌چێت كورسییه‌كانیان بگاته 60 كورسی و له رێككه‌وتن له‌گه‌ڵ هاوپه‌یمانێتی نه‌سر به سه‌رۆكایه‌تی حه‌یده‌ر عه‌بادی نزیكبوونه‌ته‌وه‌و ره‌وتی حیكمه‌ی حه‌كیمیش لاری نییه له چوونه پاڵ موقته‌دا، بۆ پێكهێنانی حكومه‌تی نوێی عێراق .\nرۆژنامه‌كه له زاری سه‌رچاوه‌یه‌كی نزیك له موقته‌دا سه‌دره‌وه نوسیوویه‌تی: "سائیروون 54 كورسی به‌ده‌ستھێناوه، به‌ڵام به‌ره‌و ئه‌وه ده‌چێت كورسییه‌كانی بگه‌نه 60 كورسی پاش ئه‌وه‌ی چه‌ند لایه‌نێك خواستی ئه‌وه‌یان ده‌ربڕیوه په‌یوه‌ستی هاوپه‌یمانی سائیروون ببن و له چه‌ند رۆژی داهاتوودا ئه‌وه رووده‌دات و هاوكێشه‌ی سیاسی زیاتر ده‌گۆڕێت".\nله به‌رامبه‌ردا هاوپه‌یمانێتییه‌كه‌ی عه‌بادی هه‌ڕه‌شه‌ی له‌سه‌ره و حزبی فه‌زیله‌ی ئیسلامی كه له‌ناو نه‌سردا بووه‌ته خاوه‌نی 7 كورسی ده‌یه‌وێت به‌ره‌ی عه‌بادی چۆڵ بكات و به‌و هۆیه‌شه‌وه ده‌رفه‌تی دانووستان له‌به‌رده‌م هاوپه‌یمانێتییه‌كه‌ی عه‌بادی بۆ پێكهێنانی حكومه‌ت ته‌سك ده‌كاته‌وه.\nئەمەله كاتێكدا لیستەكەی عەبادی پێشبینیان ده‌كرد ببنه لیستی یه‌كه‌می هه‌ڵبژاردن، به‌ڵام وێڕای ئه‌وه‌ی به 42 كورسی سێیه‌م بوون، ئه‌گه‌ر فه‌زیله‌ش بكشێته‌وه ته‌نها 35 كورسی بۆ سه‌رۆك وه‌زیرانی ئێستا ده‌مێنێته‌وه".\n شه‌رقولئه‌وسه‌ت نوسیویەتی، سه‌در لاری نییه عه‌بادی خولیكی دیكه سه‌رۆك وه‌زیران بێت، به‌و مه‌رجه‌ی ده‌ستبه‌رداری حزبی ده‌عوه ببێت. هه‌ر چه‌نده كه‌سێكی نزیكی عه‌بادی ره‌تیكردووه‌ته‌وه ئه‌و زانیاریانه هیچ بنه‌مایه‌كیان هه‌بێت".\nئەم هەواڵە 7117جار خوێندراوەتەوە


ماركا : لێدانه سزاكه‌ی دیبه‌رتیڤۆ درووست نه‌بوو\nمن طرف تينو في الإثنين أكتوبر 22, 2012 11:18 pm\nئه‌ندۆخار ئۆلیفێر ناو بژیوان وه‌ك شی كره‌وه له رۆژنامه‌ی ماركا كار ده‌كات باس له‌ئاستی ناو بژیوانی یاری نێوان به‌رشلۆنه و دیبه‌رتیڤۆ لاكه‌رۆنیا ده‌كات ،له‌و یاریه‌ی له‌یاریگای ریازۆر به‌رێوه چوو ، كه‌تیادا به‌رشلۆنه سه‌ركه‌وتنێكی زه‌حمه‌تی به‌ده‌ست هێنا به‌ئه‌نجامی (5×4).\nناوبژیوان له گێمی یه‌كه‌م لێدانێكی سزای بۆیانه‌ی دیبه‌رتیڤۆ لاكه‌رۆنیا ئه‌ژمار كرد كاتێك یاریزان ماسكیرانۆ رێگری كرد له‌یاریزانێكی لاكه‌رۆنیا .\nله‌م باره‌یه‌وه ئه‌ندرۆخار ده‌لێت : ئه‌م لێدانه سزایه‌ی بۆدیبه‌رتیڤۆ ئه‌ژمار كرا درووست نه‌بوو ، ناوبژیوان له‌م بریاره‌ی هه‌له‌ی كرد ، به‌ڵام من له‌گه‌ل ئه‌و هاورا بووم له پێدانی ئه‌و كارته سوره‌ی له گێمی دووه‌م به‌رووی یاریزانی ئه‌رجه‌نتینی ماسكیرانۆ به‌رزی كرده‌وه .\nجێگه‌ی ئاماژه‌یه ماسكیرانۆ له سه‌رتایی گێمی دووه‌م به‌كراتی سور ده‌ركا ئه‌گه‌رچی یانه‌كه‌ی به‌درێژایی زیاتر (41)خوله‌ك به‌ده یاریزان یاری كرد ، به‌ڵام به‌رشلۆنه توانی ئه‌م عوقده‌ی ریازۆر بشكێنێت كه له ماوه‌ی سالانی رابردوو هه‌ی بوو .\nالوقت/التاريخ الآن هو الإثنين أكتوبر 22, 2018 6:54 am


لیۆناردۆ دافینچی تابلۆی مۆنالیز - بابەت بابەت لیۆناردۆ دافینچی تابلۆی مۆنالیز\nماڵ ⁄ پەروەردە ⁄ داهێنانه‌كان ⁄ لیۆناردۆ دافینچی تابلۆی مۆنالیز\nلێوناردۆ دی سێر پێیرۆ داڤینچی لە ١٥ ئەپریلی ساڵی ١٤٥٢ زایینی لە شارۆچکەی تووسکانی سەربە ڤینچی، بەشی خوارەوەی ڕووباری ئارنۆی ناوچەی فلۆڕەنس لە دایک دەبێت وەک مناڵی نایاسایی ، مێسێر پیێرۆ فرۆزینۆ دی ئانتۆنیۆ دا ڤینچی (Messer Piero Fruosino di Antonio da Vinci)، بەڵگە‌نامە نووسێکی خەڵکی فلۆڕەنس و بانە خیام کچە دێھاتیەک کە گۆمان دەکرێ کۆیلە و بەکرێ گیراوێک لە رۆژھەڵاتی ناوەڕاستەوە بووە. لێوناردۆ لە کاتی لە دایک‌بوونی ناوی بنەماڵەیی نەبووە داڤینچی واتە da Vinci مانای of Vinci ئەدات واتە یانی خەڵکی ڤینچی. جا ھەر بۆیە ناوی تەواوی Leonardo di ser Piero da Vinci مانای ئەمەیە : ” لێوناردۆ کوڕی سێر پیێرۆ خەڵکی ڤینچی”. بە یەکێک لە گەورەترین وێنەکێشەکان دەناسرێت ، زیاتر ناوبانگی لیۆناردۆ بە کێشانی دوایین شیو و مۆنالیزا بووە .\nسەبارەت بە ژیانی سەردەمی میرمنداڵی لێوناردۆ زانیاری کەم بەدەستەوەیە. ٥ساڵی ھەوەڵی تەمەنی لە گوندی ئانچانۆ (Anchiano) ڕابرد. دوای ئەوە لە ماڵی باوکی، باپیری و مامی فرانچێسکۆ لە شاری وێنیز ژیانی بەسەر برد. باوکی ژنێکی لاوی بەتەمەن ١٦ساڵی ھێنا. گەرچی ئەو ژنە لێوناردۆی منداڵی خۆش‌ئەویست ، بەڵام ھەر بە لاوی کۆچی دوایی کرد .\nژیانی پێشووی لێوناردۆ ھەمیشە جێگەی ئەگەر و مەزەندە بووە. وازاری (Vasari) نووسەر کە لە سەدەی ١٦دا دەژیا و ژیان‌نامەنووسی وێنەکێشەکانی ڕێنێسانس بووە، بۆمان دەڵی کە چۆن پیاوێکی لادێیی داوا لە باوکی لیۆناردۆ دەکات تا کوڕە بەھرە‌دارەکەی لە سەر لەوحێک وێنەیەکی بۆ بکێشێتەوە و لێوناردۆ لە جوابی ئەو داخوازیەدا چەن مار دەکێشێت وا ئاگر لە دەمیان فڕ دەدەنە دەرەوە. باوکی ترس دای‌دەگرێ و بە خێرایی ئەو وێنە دەفرۆشێت بە بازرگانێکی فلۆڕەنسی کەل‌وپەلی ھونەری و ئەویش دواتر دەیفرۆشێ بە دووکی میلان. لە جیاتی لوەحەکە باوکی وێنەیەک لە دڵێک و تیرێک با ناوەڕاستدا تێ‌پەڕیو ئەدات بە پیاوی لادێیی.\nلە ساڵی ١٤٦٦دا و تەمەنی ١٤ساڵی، لێوناردۆ ئەبێتە بەردەستی یەکەک لە گەورەترین ھۆنەرمەندانی ئەو ڕۆژگارە بە ناوی ئاندرا دی کیۆن (Andrea di Cione) ناسراو بە وێرۆچۆ (Verrocchio). کارفێرگەی وێرۆچۆ سەنتەری ئەدەب و ھۆنەری شاری فلۆڕەنس بوو و ئەوە زانیاری زۆری خستە بەردەست لێوناردۆی لاو. ئەو وێنە‌کێشە بەناوبانگانەی دیوە کەلە کارفێرگەکەدا بەشدار بوون یا لەوێ بەردەست بوون Ghirlandaio، Perugino، Botticellim و Lorenzo di Credi بوون. لەوێدا لێوناردۆ لەگەڵ لێگەیشتوویانی زۆر ئاشنا بوو و گەلێ شارەزایی تەکنیکی کەوتنە بەرچاوی و وادەی کەڵک وەرگرتن لەوانەی دۆزیەوە؛ لەوانە : زانستی کیمیا، زانستی دەرھێنانی و کار بە ئاسن، گەچ گرتنەوە، کارکردن بە چەرم و دارتاشین بوون و دەگەڵ ھەموو ئەمانە کە تێیدا بووە شارەزا، خۆی وەک نیگارکێش و پەیکەرتاش ناوبانگی بوو.\nزۆرینەی بەرھەمەکانی کارفێرگەی وێرۆچۆ بەرھەمی فەرمانبەرەکانی بوو. وەک ئەوەی وازاری بۆمان دەڵێ، ڵئۆناردۆ بۆ کێشانی تابلۆی تەعمیدی مەسیح (Baptism of Christ) بە کێشانی ئەو فریشتە بچکۆلە وا عابای عیسای ڕا گرتووە، یارمەتی وێرۆچۆی ئەدا، بەڵام ئەو کارەی ھێند جوانتر لە وەستاکەی کرد کە وێرۆچۆ قەڵەمی دانایە زەوی و چی‌تر وێنەی نەکێشا. ھەڵبەت ئەمە لەوانەیە زیادپێوەنان بێت. لە ھەڵسەنگاندنێکی وردتری وێنەکە، کەڵک وەرگرتن لە شێوازە نوێکانی بەکارھێنانی ڕەنگە چەورەکان، بەرچاوخستنی دیمەنەکانی سرووشت، ئەو بەردانەی لە بن ئاوەکەدا دیارن و ھەروەھا شێوەی ڕاوەستانی عیسا ھەموو بەڵگەن بۆ بەدی کردن دەست و پەنجەی لێوناردۆ لە کێشانی ئەو تابلۆدا.\nلە ساڵی ١٤٧٢دا و لە تەمەنی ٢٠ساڵیدا لە لایەن یەکیەتی لووکای پیرۆزەوە بووبە خاوەن پلەی وەستایی یەکیەتی لووکای پیرۆز (Guild of St Luke) یەکیەتی ھونەرمەندان و پیزیشکان بوو. بەڵام تەنانەت دوای ئەوەی باوکی ئەوی لەسە کارفێرگەکەی دانا، پەیوەندی دەگەڵ وێرۆچۆ ئەوەندە زۆر بوو کە درێژەی دا بە ھاوکاریەکانی لەگەڵ ئەو مامۆستایەی.\nوادیارە کە لێوناردۆ لە نێوان ساڵانی ١٤٧٦ تا ١٤٨١ لە شاری فلۆڕەنس خاوەن کارفێرگەی تایبەت بە خۆی بووە. لە ساڵی ١٤٧٨ کێشانی وێنەیەک لە مێحرابی کەنیسەی St Bernard و لە ساڵی ١٤٨١دا کێشانی تابلۆی The Adoration of the Magi بۆ دەیری San Donato پێ سپێردرا. گرێبەستی کێشانی ئەو وێنە گرینگانە کاتێ لێوناردۆ بۆ میلان دەڕوات ھەڵدەوەشێتەوە.\nوەکو وازاری بۆمان باس دەکات، لێوناردۆ لە بواری مۆسیقاشدا بەھرەی سەیری بووە لە ١٤٨٢دا چەنگێک لە نوقرە بە ڕوخساری سەری ئەسپ درووست دەکات. Lorenzo de’ Medici لێوناردۆ بۆ بردنی ئەو چەنگە وەک خەڵاتی مانەوەی ئاشتی دەنێرێ بۆ شاری میلان لای لۆدۆڤیکۆ ئیل مۆرۆ Ludovico il Moro، دووکی میلان. لێوناردۆ نامەیەک دەنێرێ بۆ لۆدۆڤیکۆ و باسی ئەو ھەموو شتە جیاوازە دەکات کە دەتوانێ فێریان بێت لە بواری ئەندازیاری‌دا و ھەروەھا وەبیری دەھێنێتەوە کە دەتوانێ وێنەش بکێشێت.\nلێوناردۆ کاری لە سەر زۆر پڕۆژەی جیاواز دەکرد بۆ لۆدۆڤیکۆ، وەک : ئامادەکردنی شانۆ بۆ ھۆڵی رۆژە تایبەتەکان، داڕشتنی پیلانێک بۆ درووست‌کردنی گۆمبەز بۆ کەنیسەی گشتی شاری میلان و مۆدێلی ئەسب‌سوارێک بۆ بینای یادبوودی فرانچێسکۆ سفۆرزا (Francesco Sforza)، دووکی پێش لۆدۆڤیکۆ. بۆ درووست کردنی ئەوە ٧٠ تۆن بڕۆنز دارژا لەو شوێنە. ئەو بینای یادبوودە بۆ ماوەی چەن ساڵ ناتەواو مایەوە ھەڵبەت ئەوە شتێکی ئاسایی بوو لای لێوناردۆ. لە ساڵی ١٤٩٢دا مۆدێلی قوڕینەی ئەسپەکە ئامادە بوو. ئەو بینایە لە قەبارەدا لە تاکە دوو بینا گەورەکەی سەردەمی ڕێنێسانس، واتە پەیکەری Gattemelata لە Padua و Bartolomeo Colleoni کاری وێرۆچۆ لە وێنیزدا، پێش کەوت و دواتر بە Gran Cavallo بە مانای ئەسپێ گەورە ناویان نا.\nلێوناردۆ دەستی بە وردەکاریەکان کرد لە سەر پلانی داڕشتنی پەیکەرەکە؛ ئەگەرچی مایکەل ئانجێلۆ بڕوای وا بوو ڵێۆناردۆ ناتوانێ ئەو کارە تەواو بکات. لە نۆڤەمبری ١٤٩٤دا لۆدۆڤیکۆ ھەموو بڕۆنزەکەی دا تاکوو بۆ درووست‌کردنی تۆپ بەکاری بھێنن بۆ پاراستنی شار لە ھێرشەکانی چارڵزی ھەشتەم (Charles VIII).\nلە دەستپێکی شەڕی دووھەمی ئیتاڵی لە ١٤٩٩دا ھێزە داگیرکەرەکانی فەڕنسا مۆدێلە قەبارە تەواوە قوڕینەکەی ئەسب‌سوارەکە وەک نیشانە بۆ مەشقی تۆپ ھاویشتن بەکار دێنن. لەگەڵ لە دەسەڵات لاچوونی لۆدۆڤیکۆ سفۆرزا، لێوناردۆ لەگەڵ خزمەتکارەکەی سالەی (Salai) و هاورێ ماتماتیکەوانەکەی (Luca Pacioli) میلان بۆ وێنیز بە‌جی دەھێڵن. لەوێ وەک ئەندازیار و ئەرچیتەکتی نیزامی بە کار دەگیرێ بۆ بەرخستنی ڕێگەیەک بۆ پاراستنی شارەکە لە ھێرشە دەریاییەکان.\nلە ساڵی ١٥٠٠دا لێوناردۆ لەگەڵ خزمەتکارەکەی دەگەڕێنەوە فلۆڕەنس و دەبنە میوانی Servite monks لە کەنیسەی Santissima Annunziata. لەوێ کارفێرگەیەکیان بۆ ئامادە دەکەن کە چۆن وازاری بۆمان باس دەکات، لێوناردۆ لەوێ‌دا کارتۆنی The Virgin and Child with St. Anne and St. John the Baptist درووست دەکات کە دەبێتە جێگەی سەرسووڕمانی ھەمووان و خەڵک بە گەنج و پیرەوە لە ژن و پیاو بۆ سەیری کۆ دەبنەوە. لە ساڵی ١٥٠٢دا لێوناردۆ دەبێتە فەرمانبەری قەیسەر بۆرجا (Cesare Borgia) کوڕی پاپ ئەلەکساندری شەشەم (Pope Alexander VI) و وەک ئەندازیار و پسپۆڕ و ئەرچیتەکتی نیزامی کاری بۆ دەکات و بۆ ئەوەش تەواوی ئیتاڵیا بە سەفەر بە سەر دەکات. لە ئۆکتەبری ١٥٠٣دا دەگەڕێتەوە فلۆڕەنس و دیسان ئەبێتە ئەندامی یەکیەتی لووکای پیرۆز (St Luke) و دوو ساڵ کات تەرخان دەکات بۆ کێشانی وێنەیەک لە سەر دیوار بە ناوی (The Battle of Anghiari) بۆ Signoria و دەگەڵ مایکەل ئانجێلۆ (Michelangelo) پێکەوە The Battle of Cascina دادە‌ڕێژن. لە ساڵی ١٥٠٤دا ئەندامی ئەو گرووپە بوو وا دەیانویست شوێنی پەیکەری داود (David)، دژی خواستی خولقێنەرەکەی مایکەل ئانجێلۆ، بگۆڕن.\nلە ساڵی ١٥٠٦دا گەڕایەوە شاری میلان. زۆرتری شاگردە سەرکەوتووەکانی لێوناردۆ ئەوانەی دەیانناسی یان کاریان لەگەڵ کردبوو لە شاری میلان بریتی بوون لە : Bernardino Luini، Giovanni Antonio Boltraffio و Marco D’Oggione. ئەگەرچی زۆر لە میلان نەمایەوە، لەبەر ئەوەی باوکی لە ١٥٠٤دا کۆچی دوایی کردبوو و لە ١٥٠٧ گەڕایەوە فلۆڕەنس تا تێبکۆشێ گرفتەکانی لەگەڵ براکانی لەسەر پاشماوەکانی باوکیان چارە‌سەر بکات. لە ساڵی ١٥٠٦دا گەڕایەوە میلان و لە ماڵی خۆی لە Porta Orientale و لە بەشی Santa Babila درێژەی بە ژیان دا.\nلێوناردۆ زیاتری کاتی خۆی لە ساڵانی ١٥١٣ ھەتا ١٥١٦ لە Belvedere لە واتیکان لە ڕۆما بەسەر برد. ئەو شوێنەی ڕافائێل Raphael و مایکەل ئانجێلۆ ھەر لەو کاتەدا خەریکی تێکۆشان بوون تێیدا. لە ئۆکتۆبری ١٥١٥دا فرانسیسی یەکەمی فەڕنسا میلانی داگیر کردەوە. لە نۆڤەمبری ھەر ئەو ساڵەدا لە دانیشتنێک بۆ چاو پێ‌کەوتنی فرانسیس لەگەڵ پاپ لێوی دەھەم Pope Leo X، لە شاری بۆلۆگنا، لێوناردۆش ئامادە بوو. لێوناردۆ بۆ درووست‌کردنی شێرێکی مەکانیکی بە کار گیرا کە بتوانێ بۆ پێشەوە ھەنگاو ھەڵگرێت و سینگی بکرێتەوە و باخچەیەک گوڵی سوێسنی لێ بێتەدەر بۆ فرانسیسی پاشا. لە ١٥١٦دا لێوناردۆ ئەبێتە ئەندامی ھێزەکانی فرانسیسی یەکەم و ھەر بۆیە بەرچاوی پاشا دەکەوێت و ماڵێکی وەک کۆشکی پێ دەدرێ لە Clos Lucé و ھەروا ٣ ساڵی دوایینی تەمەنی لەوێدا بەسەر کرد. لەو ساڵانەدا سەرجەم ١٠،٠٠٠سکوودی مووچە لە پاشا وەرگرت.\nلێوناردۆ لە ٢ی مەی ١٥١٩دا لە Clos Lucé کۆچی دوایی کرد. فرانسیسی یەکەم، پاشای ئەو کات، ببوە ھاوڕێی نزیکی، تەنانەت وەک ئەوەی وازاری پێمان دەڵێ، کاتی مردن، لێوناردۆ سەری لە باوش پاشادا بوو ؛ ئەگەر چی ئەمە لە لایەن ھونەرمەندان بە تایبەت فەڕنسیەکان بۆ کارە ھونەریەکان زۆر پێشوازی لێ‌کراوە، بەڵام ئەمە زیاتر لە ئەفسانە دەچێ تاکوو ڕاستی. ھەر وازاری دەڵێ کە لێوناردۆ لە ڕۆژانی کۆتایی تەمەنی دەنێرێ بە شوێن پیاوی ئایینی‌دا تاکوو ددان بنێتە سەر ھەڵە‌کانی ژیانی تاکوو پاکی پیرۆز وەربگرێت. لێوناردۆ لە کەنیسەی Saint-Hubert لە قەڵای Amboise ناژرا. بە ئارەزووی خۆی تاکە ٦ سواڵکەر لەگەڵ تابووتەکەی ڕێگەیان پێوا. مێلزی ھاوڕێ نزیکەکەی، بووە جێبەجێکەری کارەکان دوای مردنی و ھەروا میراتگری، بۆیە پووڵ، وێنەکان، ئامێرەکان، کتێبخانە و بەرھەمە تایبەتیەکانی لێوناردۆ پاش مردنی کەوتە لای ئەو. لێوناردۆ بۆ نزیکەکانی ھەرکام شتێکی میرات دانابوو. بۆ سالای شاگرد وا کاتێکی زۆریان پێکەوە بە سەر برد و وەک ھاوڕێی بوو ھەروا پێش‌خزمەتەکەی باتیستا Battista di Vilussis ھەریەک نیوەی باخی مێوێکیان میراتی دانا. بۆ براکانی زەوی و زارێکی زۆر و تەنانەت بە ژنە خزمەتکارەکەی عابایایەکی بەنرخی بەخشی‌بوو\nکاتێ لێوناردوو بووە شاگردی کارفێرگەی وێرۆچۆ ھاوکات بوو دەگەڵ تەواو بوونی سەردەمی ھوونەرمەندانی گەورەی وەک دۆناتیلۆDonatello مامۆستای ویرۆچۆ، وێنە‌کێش ئۆچێلۆUccello، پیێرۆ دێلا فرانچێسکا Piero della Francesca، فرا فیلیپۆ لیپی Fra Filippo Lippi، پەیکەرتاش لووچا دێلا رۆبا Luca della Robbia و نووسەر ئالبێرتی Alberti. سەردەمی داھاتوو تایبەت بوو بە وێرۆچۆ مامۆستای لێوناردۆ، ئانتۆنۆ پۆلیۆلۆ Antonio Pollaiuolo و پەیکەرتاش مینا دا فێزۆلێ Mino da Fiesole. سەردەمی لاوی لێوناردۆ لە فلۆڕەنسێکدا تێئەپەڕی وا ڕازاوە بوو بە بەرھەمەکانی ئەو ھونەرمەندانە، وەک ماساچۆ Masaccioھونەرمەندی ھاوسەردەمی دۆناتێلۆ و ئەو کەسەی کێشانی ڕۆخسارەکانی لە سەر دیوار بە‌کار گرت و بە ریالیزم و ھەستۆکی ڕازانیەوە، ھەروەھا گیبێرتی Ghiberti کە تابلۆی دەروازەی بەھەشتی Gates of Paradise کێشا و توانی وردەکاریەکان بخاتە بەرچاو و شێوازە جیاوازەکان پێکەوە بە کار بگرێت. پیێرۆ دێلا فرانچێسکا Piero della Francesca ئەو کەسەی وا بە وردی کاری لەسەر پێرسپێکتیڤ کرد و یەکەمین وێنەکێش بوو کە خوێندنی زانستی لەسەر بەکارھێنانی ڕووناکی کرد. ئەو زانیاریانە و ھەروەھا نووسراوەکای ئالبێرتی کاریگەری بوو لە سەر لاوانی بەھرەداری ئەو سەردەمە و بەتایبەت لەسەر لێوناردۆ، ڕوانگەی و کارە ھۆنەریەکانی.\nلێوناردۆ لەگەڵ بووتیچێلی Botticelli، گیرلاندۆ Ghirlandaio و پێروجینۆ Perugino ھاوچەرخ بوو، ئەگەرچی لە چاو ئەوان نەختێک کەم تەمەنتر بوو. لێوناردۆ لە کارفێرگەی وێرۆچۆ ئەوانی ناسی و پێکەوە کاریان کرد و ھەروەها لە قۆتابخانەی مێدیچی Medici. بووتیچێلی خۆشەویستی بنەماڵەی مێدیچی بوو، ھەر بۆیە سەرکەوتنی وەک وێنەکێش گەرەنتی بوو. ئەوان زۆر بەباشی ئەو کارانەی وا پێیان سپێردرابوو لە لایەن کڕیارە بەناوبانگەکانەوە، تەواویان دەکرد و ستایش دەکران بۆ ئەوانە گیرلاندۆ بۆ توانای نیگارکردنی دەوڵەمەندی ھاووڵاتیە فلۆڕەنسیەکان لە دیوارکێشراوەیەکی گەورەی ئایینی و پێروجینۆ بۆ توانای نیگارکردنی فریشتەکان و پیرۆزەکان، جوانی و پاکیان لە دیوارکێشراوەدا.\nپێروجینۆتابلۆی مۆنالیزاڤینچیلیۆناردۆ دافینچیموناليزانیگارکردنی فریشتەکان


مینحەی زیندانیانی سیاسی دەستپێدەکاتەوە\n5/4/2021 - 08:41\nدوای ئەوەی لە چوارچێوەی یاسای چاکسازیدا مینحەی زیاتر لە پێنج هەزار زیندانی سیاسی بڕدرا، جێگری سەرۆكی لیژنەی زیندانیانی سیاسی و شەهیدان رایده‌گه‌ێنێت: ئەم مانگە، مینحە بۆ ئەو زیندانیە سیاسیانە خەرج دەكرێتەوە كە موچەیان نییە.\nژیان تاهیر، جێگری سەرۆكی لیژنەی زیندانیانی سیاسی و شەهیدان لە پەرلەمانی كوردستان رایده‌گه‌ێنێت: پێداچوونەوە بە مەلەفی ئەو پێنج هەزار زیندانییەی مینحەیان راگیرابوو كراوە و بڕیار دراوە ئەم مانگە مینحەی 900 زیندانیی سیاسی خەرج بكرێت، چونكە هیچ موچەیەكی دیكەیان نییە جگە لەو مینحەیە.\nباسی لەوەشكردووە، پێداچوونەوە بۆ مەلەفی دوو هەزار و 600 زیندانی سیاسیی دیكە كراوە و كێشەی تێدا نییە، تەنیا موچەیان هەیە و پێشتریش مینحەیان دراوەتێ، دەشڵێت، "ئەوانەش سەرپشككراون لەوەی یان مینحە یان موچە هەڵبژێرن.\nبە گوێرەی یاسا دوای10ساڵ مینحەی زیندانیانی سیاسی کۆتایی دێت، بەڵام ئەوانەی هیچ موچەیەکیان نییە نایانگرێتەوە و مینحەکانیان بەردەوام دەبێت.\nلە ماوەی رابردووشدا بەشێکی زیندانیانی سیاسی چەند جارێک گردبوونەوەیان ئەنجامداوە بۆ ئەوەی هاوشێوەی بەغدا ئەو ماوەی 10 ساڵە زیادبکرێت بۆ 25 ساڵ، بەڵام تاوەکو ئێستا روون نییە ئایا ئەو ماوەیە گۆڕانکاری تێدا دەکرێت یاخود نا.\nچ وەڵامی مامۆستا بدەیەنەوە\nکەڕەمێ سەیاد زیاتر لە پەنجا ساڵ لە بەشی کوردی رادیۆی یەریڤان بە خۆی و ماڵباتەوە کاری کردوە وەک نووسەر و ئامادەکار و بێژەر و بەڕێوەبەر


ناردنەوەی پێنج پەنابەر دوا خرا - Radio Sweden Kurdish - رادیۆی سوید Radyoya Swêdê | Sveriges Radio\nوێنەی ئەو کاتەی پەنابەران لە دەستگەی کۆچەوە بەرەو فڕۆکەخانە دەبرێن وێنە: Thomas Johansson/TT\nناردنەوەی پێنج پەنابەر دوا خرا\nبڵاو کرایه‌وه onsdag 11 oktober 2017 kl 11.07\nدەستگەیەکی باڵا پێداچوونەوە بە کەیسی پێنج لەو 15 ئەفغانییە دەکاتەوە کە دوێنێ لە یۆتۆبۆرییەوە دەبوا دیپۆرت بکرێنەوە.\nپۆلیسی یۆتۆبۆری دەڵێن بەهۆی ئەوەی کە بارودۆخێکی نوێ هاتۆتە پێش ئەو پێنج کەسە نانێردرێنەوە و جارێکی دیکە دەستگەیەکی باڵا بە بڕیاری ناردنەوەیاندا دەچێتەوە. بەڵام سەبارەت بە هۆکاری دواخستنی بڕیاری ناردنەوەی ئەو پێنج پەنابەرە ئەفغانییە و ئەو دەستگەیەی بە کەیسەکەیاندا دەچێتەوە پۆلیسی یۆتۆبۆری هیچ ناڵێن.\nجێی باسە دوێنێ سێشەممە 15 پەنابەری ئەفغانی کە داواکانیان پەسەند نەکراوە لە فڕۆکەخانەی لاندڤێتەری شاری یۆتۆبۆرییەوە بۆ دیپۆرتکردنەوە بەرەو کابولی پایتەختی ئەفغانستان ئامادە کرابوون بەڵام دواتر تەنها 10 کەس لەو پەنابەرانە نێردرانەوە کە نۆیان پیاو و یەکێکیان ژن بوو.\nهەر دوێنێ بە سەدەها کەس دژ بە ناردنەوەی ئەو پەنابەرانە لەبەردەم دەستگەی کۆچ لە شاری یۆتۆبۆری کۆبووبەنەوە و هەوڵیاندا بەر بەو ئوتوبوسە بگرن کە بە پەنابەرەکانەوە بەڕێوە بوو بۆ فڕۆکەخانە، بەڵام پۆلیس توانیی بڵاوەیان پێ بکات.\nدیپۆرتکردنەوەی 10 پەنابەرەکەی دیکە بە بێ کێشە کاتژمێر 22:30 شەو بەڕێوە چوو.\nناردنەوەی ئەفغانییەکان بەردەوامە


موستەفا کازمی بانگهێشتی پەرلەمانی عێراق کرا - پرس میدیا\nHome سڵایدشۆو عێراق هه‌واڵ موستەفا کازمی بانگهێشتی پەرلەمانی عێراق کرا\nموستەفا کازمی بانگهێشتی پەرلەمانی عێراق کرا\nپرس میدیا 7/14/2020 04:01:00 pm سڵایدشۆو, عێراق, هه‌واڵ,\nئەمڕۆ سێ شەممە، فراکسیۆنی فەتح لە ئەنجوومەنی نوێنەرانی عێراق ڕایگەیاند، بانگێشتی موستەفا کازمی یان کردووە بۆ ئامادەبوونی لە دانیشتنی پەرلەماندا.\nفراکسیۆنی فەتح ئەمڕۆ سێ شەممە لە ڕاگەیەنراوێکدا ئاماژەیان بەوەکردووە، فراکسیۆنەکەیان داوایان لە مستەفا کازمی کردووە، تاوەکو ئامادەبێت بۆ گفتوگۆکردن و تاوتوێکردنی پرسی بەزاندنی سەروەرییەکانی عێراق، هەروەها ژمارەیەک پرسی دیکەی تایبەت بە حکوومەت.\nهەروەها لە ڕاگەیەنراوەکەدا ئاماژە بەوەشکراوە، "میواندارییەکەی سەرۆکوەزیرانی عێراق بۆ تاوتوێکردنی هەستیارترین پرسەکانە کە حکوومەت نەیتوانیوە تێیاندا سەرکەوتووبێت، لەناویشیاندا پرسی بەزاندنی سەروەرییەکانی عێراق لەلایەن ئەمریکا و سوپای تورکیاوە لە هەرێمی کوردستان".\nئەمەش لە کاتێکدایە کە ژمارەیەک پەرلەمانتار داوایان لە سەرۆکایەتیی ئەنجوومەنی نوێنەرانی عێراق کردووە کە دانیشتنێکی نائاسایی تایبەت بە بڵاوبوونەوەی پەتای کۆرۆنا، دروستبوونی قەیرانی تەندروستی ئەنجام بدرێت.\nBy پرس میدیا at 7/14/2020 04:01:00 pm


پاش لەكارلابردنی بۆڵتن، تاڵیبان داوای دەستپێكردنەوەی دانوستانەكانی ئاشتی دەكات\nسەرەتا › خەندان › پاش لەكارلابردنی بۆڵتن، تاڵیبان داوای دەستپێكردنەوەی دانوستانەكانی ئاشتی دەكات\n2019/09/13 | 19:55\n(هەواڵ كوردستان)- خەندان-پاش ئەوەی سەرۆكی ویلایەتە یەكگرتوەكان، راوێژكاری ئاسایشی نیشتیمانی وڵاتەكەی لە كارەكەی دورخستەوە، بزوتنەوەی تاڵیبان بە مەبەستی تێهەڵچونەوەی دانوستانەكانی ئاشتی داوایەكی ئاراستەی ترەمپ كرد، كە لە چەند رۆژی رابردودا كۆتایی بەو دانوستانانە هێنا.\nتالیبان داوای لە ترەمپ كردوە بگەڕێتەوە سەر مێزی دانوستانەكان\nرۆژنامەی واڵستریت جۆرناڵ-ی ئەمریكی رایگەیاند "وتەبێژی بزوتنەوەی تاڵیبان لە دەوحەی پایتەختی قەتەر داوایەكی اراستەی دۆناڵد ترەمپ، سەرۆكی ویلایەتە یەكگرتوەكانی ئەمریكا كردوە، بگەڕێنەوە سەر مێزی دانوستانەكانی ئاشتی و هەستكردن بەو بەرپرسیاریەتی ئەو رێككەوتننامەیەی پاش نۆ خولی كۆبونەوەكانیان لە قەتەر پێیگەیشتون.\nباشترین چارەسەر بۆ دۆسیەی ئەفغانستان چارەسەری میانڕەوانە و ئاشتیانەیە\nبە گوێرەی واڵستریت جۆرناڵ ئەو وتەبێژەی تاڵیبان وتویەتی "تاڵیبان هەوڵنادات ململانێ و ئاڵنگاریەكان زیاتربكات، بەڵكو لە هەوڵی ئەوەدایە كارەكان باشتربكات"، راشیگەیاندوە باشترین چارەسەر بۆ دۆسیەی ئەفغانستان چارەسەری میانڕەوانە و ئاشتیانەیە.\nئەگەر ئەمریكا بڕیاریدا درێژە بە جەنگ بدات، تاڵیبان لە مەیدانەكانی جەنگ ئامادەدەبێت\nئاماژەی بەوەشكردوە، "تا ئێستاش بزوتنەوەكەیان ئامادەیە بۆ واژۆكردنی رێككەوتنی ئاشتی، هاوكات پەیمانی داوە بە ویلایەتە یەكگرتوەكانی ئەمریكا كە ئەگەر ئەو وڵاتە بڕیاریدا درێژە بە جەنگ بدات، ئەوكاتە تاڵیبان بە هێز و خۆڕاگری هاوشێوەی هەمیشە لە مەیدانەكانی جەنگ ئامادەدەبێت".رۆژنامەكە لە چەند سەرچاوەیەكەوە زانیاری بەدەستگەیشتوە كە، زاڵمای خەلیلزاد، نیردەی تایبەتی ویلایەتە یەكگرتوەكانی ئەمریكا بۆ كاروباری ئەفغانستان و گەورە راوێژكارانی ویلایەتە یەكگرتوەكان تایبەت بەو بابەتە لە پۆستەكانیان دەمێننەوە و لە ئەگەری دەستپێكردنەوەی دانوستانەكان كارەكان بەڕێوەدەبەن.لە هەمانكاتدا مۆرگن ئۆرتاگس، وتەبێژی وەزارەتی دەرەوەی ویلایەتە یەكگرتوەكانی ئەمریكا رەتیكردەوە سەبارەت بە كۆبونەوەی نێردەی تایبەتی ئەمریكا بۆ ئەفغانستان و راوێژكارانی وڵاتەكەی سەبارەت بەو بابەتە بدوێت، دوپاتیشیكردەوە كشاندنەوەی هێزە ئەمریكیەكان لە ئەفغانستان تا ئێستاش ئامانجی ترەمپ-ە.هەفتەی رابردو، دۆناڵد ترەمپ، سەرۆكی ویلایەتە یەكگرتوەكانی ئەمریكا رایگەیاند "دانوستانەكانی ئاشتی ئەفغانستان، كە لەگەڵ تاڵیبان ئەنجامیدەدات هەڵدەپەسێرێت"، ئەوەش لە وەڵامی كوشتنی سەربازێكی ئەمریكیدا بو لە ئەفغانستان، كە لە چوارچێوەی تەقینەوەیەكی خۆكوژیدا لە كابولی پایەتەختی ئەفغانستان گیانیلەدەستدا.


به‌ڕێز كوبیش سه‌ره‌خۆشی خۆی ئاراسته‌ی خانه‌واده‌ی قوربانییان ده‌كات و هیوای هه‌رچی زووچاكبوونه‌وه‌ش بۆ برینداره‌كان ده‌خوازێت.\nبه‌ڕێزی له‌مباره‌وه وتی "ئه‌م هێرشه ترسنۆكانه‌یه به‌مه‌به‌ستی خستنه‌وه‌ی زۆرترین قوربانی له خه‌ڵكی مه‌ده‌نی ئه‌نجامدراوه كه هه‌ندێكیان له رێوره‌سمی یادكردنه‌وه‌ی چله‌ی شیعه‌كان له شاری كه‌ربه‌لا ده‌گه‌ڕانه‌وه".\nهێرشه‌كه ئاماژه‌یه بۆ كاریگه‌ریی ئه‌و شه‌ڕه‌ی كه ئێستا له دژی داعش (ده‌وه‌ڵه‌تی ئیسلامی له عیراق و شام) له باكوری عیراق بۆ رزگاكردنه‌وه‌ی موسڵ و پارێزگای نه‌ینه‌وا درێژه‌ی هه‌یه.\nله كۆتاییدا به‌ڕێز كوبیش وتی "هه‌رچه‌نده داعش هه‌ست بكات له به‌ره‌كان گه‌ماررۆ دراوه ئه‌وه ئه‌وه‌نده تۆڵه‌ی زیانه‌كانی خۆی به‌م هێرشانه له دژی خه‌ڵكی مه‌ده‌نیی بێچه‌ك ده‌كاته‌وه. ئه‌م جۆره كاره قێزه‌ونانه‌ی ئه‌و رێكخراوه تیرۆریستییه هه‌رگیز ناتوانێت بڕیاری عیراق بۆ رزگاركردنه‌وه‌ی ناوچه‌كانی له ده‌ستی داعشدابوه‌ستێنێت".


گۆرانیەکی بەناوبانگ - هەوارگەی دڵا ن\nحیکایەتی گۆرانیە بەناوبانگەکەی شەهرامی نازری و شەجەریان وغەزەلەکەی بەندە\nبەهادینی خوڕەم شاهی دەڵێت:( حافز مرۆژێکی بێ خەوش نەبوو بەڵام تەژی بوو لە مرۆڤایەتی)\nلەبارەیەوە گوتراوە ( حافز ئەوشاعیرەیە کە عەشەقەکەی لە زەویەوە بردۆتە ئاسمان)\nلەهەشتاکانی سەدەی رابردو دابوو ،بۆیەکەم جار گوێم لەشەهرامی نازری بوو، غەزەلە بەناو بانگەکەی حافیزی شیرازی (الا یا ایها الساقی ادر کأسا وناولها)، هەروەکو لێی چاوەڕوان دەکرا، بە ئاوازو مۆسیقاو دەنگێکی ناوازەوە دەگوت. دواتر زانیم کە شەجەریانی گەورە گۆرانیبێژی فارس، ئەویش هەمان غەزەلی بەڵام بەئاوازێکی جیا وتوە. بەراستی وەکو گوێگر و کەسێک کە کەمێک، سەلیقەی چێژ وەرگرتنی لەدەنگ و سەداو هەڵسەنگاندی بۆ ئاوازو مۆسیقا و ئەدای گۆرانیبێژ هەیە، کارەکەی هەردوکیانم زۆر لا بەرزبوو. دو ستایلی دەنگی جیاواز، بەڵام سەنگین واتا سونەتی. بە دوو ئاوازو دوو تامی جیاواز، بۆیەک غەزەل هەردوکیشان کورد واتەنی ئەوەندە لەبەر دڵانن، هیچ کامیان جێگەی ئەویدیکەت بۆناگرێتەوە. هەروەها ئیرەجی بسطامی و گۆرانیبێژی دیکەی هەر فارس گوتویانە.. ئەمەم لەهونەری گۆرانی رۆژهەڵاتا تەنها لەئێران ی فارس وکوردا دیوە. ئەگەر نمونەی گۆرانی فاتمۆکێ بەدەنگی محەمەدی ماملێ و حەسەن زیرەکیش بهێنینەوە، دەقیق هەر ئەوە دەسەلمێنێ. کە هیچ گۆرانیبێژکی ئەوان لاسایی دەنگ ورەنگ وئەدای ئەویتر ناکاتەوە.\nبەحوکمی ئەوەی کە پێش ئەوەی شاعیر یان نووسەربم ،خوێنەرێکی باش وەیان قوتابیەکی باشی گەورە نوسەرو لێکۆڵەرەوە دیارەکان بووم، بە لایەنە یان عەرەب واتەنی جەنبە تەرفیهیەکەی ئەو گۆرانیەوە نەوەستام، بەڵکو کەوتمە بنج وبناوانی ئەوەی بۆ ئەو دوگۆرانیبێژە ناودارە هەمان قەسیدەیان بەهەمان قودسیەتەوە مامەڵە کردووە.\nسەرەتا لای زۆربەی خوێنەر وا کەوتۆتەوە، ئەو غەزەلە هەمووی شیعری حافزە. بەڵام ئەوەی سەرنجی راکێشام وەیان پرسیاری لادروست کردم ئەوەبوو کە بەیتی یەکەمی عەرەبیە. واتا فارسی نییە. راستە زۆر لەشاعیرانی کلاسیکی کوردیش هەندێک شیعریان بەتێکهەڵکێش هەیە، واتا عەرەبی و کوردی یان فارسی وکوردیان تێکەڵ کردووە. بەڵام هەروەک گۆتە شاعیری گەورەی ئەڵمان دەڵێ: حافیز یەکێکە لە کۆڵەکەکانی شیعری جیهانی، بەواتا زۆر باڵا دەستە لەشیعرا وبەدڵنیایش ئەگەر وانە بوایە دوای مردنی خۆی دیوانەکەی بۆ بیستو حەوت زمان تەرجەمە نەدەکرا.دەم گوت بڵێی خۆی حەزی کردبێ ئەو بەیتەی یەکەم بەعەرەبی بنوسێ، باشە خۆزمانی فارسی جوانترین هەست ودەربڕینی بۆ شیعر تیایە بۆ بەعەرەبی نوسیویەتی؟. ئەوە وای لێکردم زۆر بگەرێم، بینیم غەزەلێکی یەزیدی کوری معاویەیە کە لەبەیتی یەکەمیدا دەڵێ :(انا المسموم ماعندی تریاق ولا راق… ادر کأسا وناولها الا يا أيها الساقي). کەواتە حافز قەسیدە مولەمەعیەکەی بە نیوەی دووەمی شیعرەکەی یەزید دەست پێدەکا، بەڵام جێگۆڕکێی پێکردوە بەشی یەکەمی بردۆتە دواوە بەشی دووەمی هێناوەتە پێشەوە حافز وادەڵی: (الا يا أيها الساقی ادر کأسا وناولها) . ئەگەر هەڵەنەبم لەم بۆ چونەمدا رەنگە لەبەر قافیەکەی بۆشیعری فارسی وا باشتر بەدەستەوە هاتبێ.\nدوای مردنی رەخنەی زۆر لێدەگیرێت، لەبارەی ئەوەی کە دەڵێن یەزید دەستی بەخوێنی ئیمامی حوسەین سورە، لەکاتێکدا کە خۆی بەتەرجومانی ئەسرار و لسانی غەیب ناو دەبرێ وگەورە شاعیری هەمو زەمانێکی فارسە ،چۆن رێگەی بەخۆیداوە شیعر لەکافر بخوازێ .\nشاعیری فارس (ئەهلی شیرازی) دەڵێ شەوێک حافز هاتۆتە خەوم پێم گوتوە: ئەی گەورەی ناوازە بە عیلم و بەخشندەیی، تۆ کە خاوەنی فەزل وکەماڵێکی بێ حەدی ،چۆن رێگەت بەخۆت دا شیعر لەیەزیدی کوڕی معاویە بخوازیت؟ دەڵێ حافز پێی گوتم: عەجەب تائێستا ئەو سڕەت پەی پێنەبردووە! چما ماڵی کافر بە موسڵمان حەڵاڵ نییە؟.\nلەگەڵ ئەوەشدا ئەدیب وشاعیری فارسی بەناوبانگ کاتبی نیسابوری دەڵێ: ئەو پاساوە قوبوڵ نییە، زۆر جێگەی سەر سوڕمانە بۆ ئەم کارەی خواجە حافز، ئەقڵم قەت نایگرێ ئەو چ حیکەمەتێکی لەوشیعرەی یەزیدا هەست پێکردوە، ئاوا بیکا بەیەکەم غەزەل لە یەکەم دیوانیدا. قبوڵمانە کە ماڵی کافر بە موسڵمان حەڵاڵە وهەرواش بووە، بۆیە ناتوانین بەر لەوە بگرین ،بەڵام لە مەقامی حافز دا ئەوە عەیبێکی گەورەیە، کە شێر کە(حافز)ه پارو لەدەمی سەگ کە لای ئەو (یەزید) ە وەرگرێتەوە. لەوەڵامی ئەم رەخنەیەدا دەڵێن : پاروی دەمی ئەو سەگە، کاتی کە تەرجومانی ئەسرار و لسانی غەیب بە کیمیای هونەر کردی بە دەست پێکی غەزەلە مولەمەعە بێ نەزیرەکەی ، بوو بە گەردانەیەکی ئاڵتونی قەشەنگ. دەڵێن ئەوە خەسڵەتی سۆفیانە کاتێک کە کانزایەکی بێ نرخیان دەست دەکەوێ دەیکەن بە مەعدەنێکی شەریف (بەها دار). دەستی قەدەر وای کرد کە ئەو دەسپێکە عەرەبیە سادە وریتم بەهێزە، غەزەلێکی وا بخولقێنێ، کە لەلاپەرەکانی مێژووی شیعری نەک هەر ئێرانی بەڵکو جیهانیشدا بەئاوی ئاڵتون بنوسرێتەوە .\nئەم غەزەلەی حافز بەو دەسپێکە عەرەبیەوە بۆ زمانی تورکی وعەرەبی وتاجیک و ئەفغانییش تەرجەمە کراوەو بەئاوازو ئەدای و سەمای عیرفانیەوە وتویانە. من هەمویانم گوێ لێگرتووە هیچیان وەکو دەنگخۆشانی ئێران هەقی خۆیان نەداوەتێ ، دەتوانم بڵێم ئەگەر حافز لەژیانا بوایە دەیگوت هەر بەدەنگ و سەداو ئاوازو مۆسیقای ئێران حەزدەکەم گوێم لێبێت.\nبەرای بەندە ئەم غەزەلەی حافز بووە بەناونیشانی دیوانەکەی حافز چونکە ،لەلاپەرەی یەکەمدا دانراوە . شیعری حافیز، جگە لەجوانی بەلاغەت زمان پاراویەکی زۆر بەرزی پێوە دەبینرێت. لەشیعرەکانیا هێمای تایبەت بە واتای عیرفانی تیا هەست پێدەکرێت، واتا زاهیرەکەی زۆر جیاوازە لەواتا باتینە عیرفانیە قوڵەکەی. دەڵێن ماڵێک نییە لەئێران دیوانی حافیزی تیانەبێ. رەنگە هەر لەخۆشەویستی غەزەلەکانی حافزەوە بێت وای کردبێ غەزەل لەئەدەبی فارسیا پلەیەکی باڵای هەبێ، غەزەل غەرزەێک وەیان قاڵبێکی شیعری جیاوازە لەقەسیدە لەرووی بابەت و وژمارەی بەیتەکانیدا ، غەزەل لای ئەوان یان غەزەلە بەواتا زاهیریەکەی، یان تەسەوفە (عیرفانیە).بەڵام قەسیدە ئەپەرێتەوە بۆ مەدح وهەجو هەتا بابەتی فەلسەفیش . شیعر ناسان دەڵێن حافز شیعری فارسی گەیاندە پلەیەک کە هیچ کەسێکی دیکە نەپێش و ونەدوای ئەو نەیتوانیوە ئەوەبکات. شیعری ئەو زەمینیە لەهەمان کاتیشدا ئاسمانیە زەمینیە چون باس لە مەسەلە ئینسانیە هەست پێکراوەکان دەکا ،چونکە دەیەوێ مرۆڤ لەحاڵەتە زەمینیە واقیعیەکەیەوە بەرزبکاتەوە بۆ ئاسمانە بەرینەکان . یەکی رەنگە بپرسێت بۆچی شیعرەکانی حافز زۆر سانا دێت بەدەستەوە بۆ گۆرانی؟ دەڵێن ئەو هەموو قورئانی لەبەر کردووە و توانیویەتی بە چواردە ریوایەتی (تیلاوەی) جۆراو جۆر بیان خوێنێتەوە، کەواتە ئەوە وای کردووە کە فێری مەقامە مۆسیقیەکان بەباشی ببێت، واتا شارەزای تەواوی ریتم بووە بە شێکی بنەرەتیە لەمۆسیقادا . نازناوی حافزیشی هەر لەبەر ئەوە وەرگرتووە کە لەتەمەنێکی کەمدا قورئانی لەبەرکردووە.\nزۆر جار دەڵێم شیعر وتن وشاعیری بە کەڵەکە کردنی دیوان لەسەر یەکتری نییە. دیوانەکەی حافز دەوروبەری سەدوپەنجا لاپەرەیە ، بە بچوکترین دیوانی شیعری فارسی دا دەنرێ، بەڵام بەهادار ترینیانە. بۆ سەلماندنی ئەم بۆچونەم جارێکی تر دێمەوە سەر اعجابی گەورە شاعیری ئەڵمان گۆتە، بە خواجا حافز کە دەڵێ:(حافز ترۆپکی ئیعجازە لەئەدەبی خۆرهەڵاتدا ، خوێندنەوەی شیعرەکانی هەمو حاڵی منی گۆڕی هەرکەسێک ئەو هاوڕێ ئاسمانیە یەک جار بناسێت.هەرگیز ناتوانێت وازی لێبهێنێت).\nکاتێک تەیمور لەنگ وەکو فاتیحێک دەچێتە شیرازەوە، سۆراخی حافز دەکا. دەڵێن زۆر حەزی لە شیعرەکانی بووە، کاتێک حافز دێنن بۆلای بەیتێک شیعری خۆی وەبیر دەهێنێتەوە کە چۆن تیادا سەمەرقەند وبوخارا دەدات لەتۆڵەی خاڵی لا رومەتی تورک ( کچێکی شیرازی جوان بوە). تەیمور دەڵێت من یەک لەسەر چواری دنیام لەبەر خاتری ئەوە داگیر کردووە کە لەخزمەتی بوخاراو سەمەر قەندی مندا بن، تۆش هەروا ئاسان بەخشیوتە بە خاڵێک!. حافز ئەڵێ قوربان ئەوە یەکێکە لەهەرە ئاکارە خراپەکانی بەندە، کە ئەگەر دەستم وابڵاو نەبوایە حاڵم بەم حاڵە نەدەگەیشت. واتا دەست کورت نەدەبوم .دەڵێن تەیمور لەنگ پێکەنیوەو لێی خۆش بووە و پاداشتی کردووە.\nریوایەتەکان دەڵێن روەرگێرانی حافز بەرو سۆفیزم دەگەرێتەوە بۆ ئەو خۆشەویستیە یەکلایەنیەی کە بۆ شاخ نەبات(کچێکی جوانی شیرازی بووە کاتێک حافیز شاگردی نانەوا دەبێ و کاری گەیاندنی نان دەبێ بۆ ماڵە دەوڵەمەندەکان لەیەکێک لەو ماڵانە دەیبینێ وعەشقی دەبێ). ئەو دەیەوێ ئەو جوانیە بە خۆشەویستی پارسەنگ بداتەوە، بەڵام دواتر دەزانێ کە تای جوانیەکەی شاخ نەبات، لەتای خۆشەویستیەکەی ئەو گەلێک قورس ترە. بۆیە پەنا بۆ رێبازە سۆفیزمەکان دەبا بۆئەوەی ئەو هاوسەنگیە پێک بێنێت . دەڵێن زۆربەی غەزەلەکانی حافز لەچوار چێوەیەکی سۆفیانەدایە باس لە ( شاخ نەبات) دەکات.\nئەمەیش ئەو بیرۆکە ئەزەلییە دەسەلمێنێت کە خۆشەویستی یەک لایەنە یان نەگەیشتوو بە ئەنجام لەبەر کۆسپ وتەگەرەی قورس، داهێنان بەتایبەتی لەشیعردا دەخولقێنێ.\nکچێک دێت بۆلای حافز ولێی دەپرسێ: دەلیلی مەعریفەت بەخودا چیە؟ دەڵێن حافیز ساتێک بێ دەنگ دبێ و دواتر دەڵێ : ئازیزەکەم ئەوانەن کە چەقۆیان لەدەستی خۆیان خستۆتە خوارەوە ( فڕێداوە)، واتا عارف بەخودا ئەوکەسەیە، کە ئەو چەقۆ بێ دڵەی لەروی خۆی و رووی خەڵکی تردا فڕێداوە . لێرەدا جیاوازی سۆفی وتوند رەومان بۆ دەر دەکەوێ یەکەمیان بێ چەکە دووەمیان چەکدار.\nپێش کۆتایی هێنان دەمەوێ بگەرێمەوە سەر ناونیشانی باسەکە و غەزەلە بەناو بانگەکەی حافز کە نزیکەی حەوت سەدە دوای خۆی کراوە بەگۆرانی. وبەم بۆنەیەوە دەمەوێ وەڵامی ئەو بۆچونە بدەمەوە کە دەڵێ شیعری گۆرانی و شیعری ئاسایی جیاوازن، بەندە هەمو کاتێک مکوڕی لەسەر ئەوە کردوە کە جوانترین شیعر دەبنە گۆرانی، ومەرج نیە لە بنەرەتیشەوە بۆ گۆرانی نوسرابن .دەلیلی قسەکەشم لەم مەقامەدا ئەو غەزەلەی حافزە کەسەدان ساڵە نوسراوە. نمونەی تریش زۆرن لە شیعری کلاسیکی عەرەبی وکوردی بەڵام ئەو نمونەیەی حافز بەجوانترین وەڵام دێتە دەست بۆ ئەو تەرحە بۆچونە.\nلەبەدواچونەکەمانا بۆ چۆنیەتی دروست بوونی ئەو غەزەلەی حافزو پاش سەدان ساڵ لە مەرگی خۆی، و پرسی ئایا بۆچی وا لەئێرانەوە پەریوەتەوە بۆ خاکی عەرەب و تورک تاجیک و ئەفغانستان وەکو دەق و وەکو گۆرانییش. بۆم دەرکەوت کە سەرەرای جوانی و قوڵی دەقەکە، کەلەدنیا دا دوکەس نابینی موتەفیق نەبن لەسەری ،ئەوان ئەو دەقەیان وەکو کۆڵەکەیەک لە کۆڵەکە سەرەکیەکانی غەزەلی عیرفانی سەیر کردووە. بەندە وای بۆدەچێ لەبەر کاریگەری تەسەوف لەسەرانسەری ئێران و مۆسیقای پیرۆزی ئەلی هەق لەکوردستان (هەورامان وکرماشان) وای کردووە مۆسیقاو گۆرانی لای ئەوان تەنها بۆ کات بەسەر بردن نەبێ، بەڵکو رەگەزێکی کلتوری(سەقافیش بێ). راستە ئەوە ئاکارێکی تایبەت بە کلتوری ئێرانە ، بەڵام لای هەموو ئەوگەلانەی کە رێبازەکانی سۆفیگەریان تیا بڵاوە هەست پێدەکرێ . بۆیە هەمویان ئاوازی سەنگینیان بەگوێرەی سەنگینی واتاکانی شیعرەکە بۆ داناوە و لەلایەن گۆرانیبێژی سەنگینیشەوە ئیجرا کراوە. ئەوان واتا گەلانی غەیری ئێران شیعرەکەی حافزیان وەرگێڕاوە بۆسەر زمانی خۆیان، ناهەقیشیان نییە چوونکە دەقەکە تابڵێی بەرزە . بەڵام بەرای بەندە شیعر هەر بەزمانی خۆی شیعرە ،تەرجەمە عەرەبیەکەیم خوێندۆتەوە راستە وەکو سەنعەت جوانیان کردووە، بەڵام قەت تامی ئەسڵیەکەی مەولانا حافز نادات.\nهەوڵم دا هەر بەو میکانیزمەی حافز کە نیوەی دووەمی بەیتی یەکەمی شیعرەکەی یەزیدی کوڕی معاویەی خواستوە، منیش هەروا بکەم. بەڵام ئیتر دوای ئەوە شیعری خۆم بێ، نەک تەرجەمەی شیعرەکەی حافز . بەوهیوایەی ئێمەی کوردیش نەقشێکمان لەو فەرشەجوانەدا هەبێ کەدەکاتە فەرهەنگی خۆرهەڵات .ئەوەی بەندە کردویەتی قافیەکەی گەراندۆتەوە سەر ئەسڵی شیعرەکەی یەزید نەک وەکو ئەوەی حافز ،کە جێ گۆڕکێی بە ووشەکان کردووە . رەنگە ئاوازدانەرێکی کورد رۆژێک ئاوڕ لەم غەزەلە کوردیە بداتەوە ، تاوەکو ئێمەش وەکو کورد بیسەلمێنین کە هێشتا هونەرەکەمان مەبەستم مۆسیقاو گۆرانیە ،سەنگینی ورەسەنایەتی خۆی لەدەست نەداوە .کەی ئەو کارە دەکرێ مخابن نازانم ،دەبو وەکو شاعیرێک کە چەندین شیعری بونەتە گۆرانی بم زانیبا بەڵام ئاسمانی هونەری ئێستامان (هیوادارم هەڵەبم)، ئەوندەی هەور پێوە نەماوە ئەو ئومێدە ووشک هەڵاتووەمان بگەرێنێتەوە سەردەمانی مەزرا ڕەنگین وپاراوەکەی جاران کە بولبولانی وەکو حەسەن زیرەک ومەزهەر وماملێ وعەلی مەردان وهەتا دوایی ناوە جوانەکان لێیان دەخوێند.\n← Previous ...دوا گین هونەرمەندى گۆرانيبێژ عومەر ڕەزا\nNext → ...بەرگین کورد کرماشان


Merry Christmas from our Family to Yours - a photo on Flickriver\nWishing you a wonderful Christmas and a very Happy New Year! ☘دیسان ساڵێکی نوێ بوو بەدیاری بۆ هەموان. ساڵی نوێ لە هەموو لایەک پیرۆز دەکەم و هیوای ساڵێکی پڕ لە ئاسودەیی و بەختەوەری و سەرفرازی بۆ هەموان دەخوازم 💐\nTags: Mittanis kelims chwar more » Ecbatana Aryan Bisitun Ardasher BARZANI peshmerga Tiglath pileser Kurti Qurtie Hizan Bitlisi Sharafnâma Kardaka Lullubi Qardu Polybius Cyrtii latinized Livy Pliny Bakrans Amanus Dimili Gurani Elbruz Kurmanj kurdicized Pahlawani Hewrami Mesopotamica Judikan Gordyene Girdi Daylamites Tabaristan Badouin « less\nSets appears in: • kurdistan 2020 • الكردية الفنانين Kurdish artists more » • HDR kurdistan • Kurdistan ® Photo Photograph©Jan Sefti • kurdiskae • kurdistan Karkuk كركوك كردستان • LOVES • كوردستان • A History of Photography Kurdistan • kurdistan4all • kurd • kurd kurdistan « less\nStats: 3,909 views / 5 comments\npreview: Merry Christmas from our Family to Yours on Flickriver


کوردستان چارەسەرێکی شارستانییانەی پێ نییە بۆ ئاژەڵە سەرگەردانەکان\n:: PM:02:17:13/05/2019 \nلەناو شاری سلێمانی و به‌تایبه‌ت له كۆڵان و گه‌ره‌كه‌كانی ده‌ره‌وه‌ی شه‌قامی شه‌ست مه‌تری سه‌گی به‌ره‌ڵا به‌شێوه‌ی فراوان زیادبوون و هه‌ندێكیان په‌لاماری هاووڵاتییان ده‌ده‌ن، به‌ڵام تا ئێستا شوێنێك بۆ ئه‌و سه‌گانه دابین نه‌كراوه و هیچ بەڕێوەبەرایەتییەک بەرپرسیارێتییەکەی بە ئەستۆ ناگرێت.\nله وڵاتانی دنیا و زۆربەی وڵاتانی رۆژهەڵاتی ناوەڕاست شارەوانییەکان بە هاوکاری رێکخراوەکانی پارێزەری مافی ئاژەڵ و ڤێتەرنەرییەکان شوێنی تایبەت بۆ حەوانەوەی ئەو ئاژەڵانە دابین دەکەن کە لەناو شارەکاندا بەڕەڵا کراون و لەرووی خۆراک و پزیشکییەوە خزمەت دەکرێن، بەڵام تا ئیستە لە کوردستان بە رێگەیەکی ناشارستانی مامەڵە لەگەڵ ئەو ئاژەڵانە دەکەن و تاکە چارەسەری بڵاونەبوونەوەیان لەناو کۆڵانەکان لەلایەن بەرپرسانی ئیداری ژەهراویکردن یان کوشتنیانە بە فیشەک.\nنەبوونی پلانێکی گونجاو بۆ چارەسەرکردنیان وای کردووە رۆژ لەدوای رۆژ ژمارەی سەگی بەڕەڵا لەناو شەقام و کۆڵانەکانی سلێمانی و سەرجەم شارەکانی کوردستان زیاد بکەن و ببنە مایەی بێزاری و ترس بۆسەر هاووڵاتییان، هاوکات لەبەر ئەوەی لەلایەن بەڕێوەبەرایەتی ڤێتەرنەرییەوە دەرزییان لی نادرێت، مەترسوی ئەوەیان لەسەرە لەناو شاردا نەخۆشی کوشندە بڵاو بکەنەوە.\nشارەوانی سلیمانی خۆی لەو پرسە دەردەهاوێت و بەرپرسیارێتییەکەی دەخاتە سەر بەڕێوەبەرایەتییەکی تر، سه‌رده‌شت ره‌فیق، به‌ڕێوه‌به‌ری راگه‌یاندنی شاره‌وانی سلێمانی بۆ "وشه" دەڵێ، ئه‌و بابه‌ته له هیچ لایه‌نێكه‌وه پێوه‌ندی به شاره‌وانی سلێمانی نییه و پێوه‌ندی به ڤێته‌رنه‌ری هه‌یه و ئه‌وان ده‌بێت كار له‌سه‌ر ئه‌و دیارده‌یه بكه‌ن.\nلەبارەی دیاریکردنی شوێنێک بۆ داڵدەدانیان لەڕووی ئیدارییەوە روونی دەکاتەوە، دیاریكردنی شوێن بۆ ئه‌و سه‌گانه له ده‌ره‌وه‌ی شار پێوه‌ندی به ئێمه‌وە نییه و شاره‌وانی لایه‌نی پێوه‌ندیدار نییه له‌و بابه‌ته.\nهۆشیار ئیسماعیل، بڕیارده‌ری لیژنه‌ی ژینگه و ته‌ندروستی له ئه‌نجوومه‌نی پارێزگای سلێمانی به "وشه"ی راگه‌یاند، دیارده‌كه له سلێمانی چاره‌سه‌ركردنی تێپه‌ڕاندووە و ناتوانرێ کۆنتڕۆڵی ئه‌وهه‌موو سه‌گه به‌ڕه‌ڵایه بکرێت.\nئەو بڕیاردەرەی ئەنجوومەن دووپات لەوە دەکاتەوە، به‌هۆی ئه‌وه‌ی ساڵانه له رێگه‌ی زاوزێوه ژماره‌یان له زیادبون و فراوانبووندایە، ئه‌و سه‌گانه بونه‌ته كێشه و په‌لاماری هاووڵاتییانیش ده‌ده‌ن، ئه‌گه‌ر ڤێته‌رنه‌ری له رێگه‌ی ده‌رزییه‌وه بیانكوژێت هه‌ڵا دروست ده‌بێت و ئه‌گه‌ر ئه‌و كاره‌ش نه‌كات رووبه‌ڕووی هاووڵاتییان ده‌بنه‌وه.\nتا ئێستەش لەلای ئیدارەی هەرێمەوە ریگەی سێیەم بۆ چارەسەری ئەو بابەتە مرۆییە هەنگاوی بۆ نەنراوە و تەنیا دوو چارەسەر بۆ پرسی ئاژەڵە سەرگەردانەکان هەیە ئەویش یان وازیان لێ بهێندرێت لەناو شارەکاندا زیاد بکەن کە ئەوەیش هەم لەڕووی تەندرووستییەوە رەت کراوەتەوە و هەمیش لە رووە شارستانییەکەوە نەگونجاوە و رێگەی دووهەم کارەساتی دەرمانخۆرکردن و کوشتنیانە بە فیشەک.\nهۆشیار ئیسماعیل وەک بڕیاردەری لیژنه‌ی ژینگه و ته‌ندروستی دەڵێ، سبه‌ی له‌سه‌ر داوای راپۆرتی "وشه" نووسراو ئاراسته‌ی ڤێته‌رنه‌ری سلێمانی ده‌كه‌ین بۆ ئه‌وه‌ی كاری رژد له‌سه‌ر ئه‌و بابه‌ته بكات، چونكه له سلێمانی بڵاوبوونه‌وه‌ی سه‌گی به‌ره‌ڵا زۆر بووه و گرفت و كێشه‌یان بۆ هاووڵاتییان دروست كردووه.\nوشه چه‌ندینجار پێوه‌ندی به ڤێته‌رنه‌ری شاره‌كه‌وە كرد، به‌ڵام وه‌ڵامی پێوه‌ندییه‌كانیان نه‌دایه‌وه.


سەرەتا › باسنیوز › گوتەبێژی وەزارەتی دارایی چەند زانیارییەکی گرنگی ڕاگەیاند\n2019/09/11 | 15:15\nگوتەبێژی وەزارەتی دارایی و ئابووریی حكوومەتی هەرێمی كوردستان چەند زانیارییەکی گرنگی لەبارەی کارەکانی ئێستای وەزارەتەکەیان ئاشکرا کرد.\nئەحمەد عەبدولڕەحمان، گوتەبێژی وەزارەتی دارایی و ئابووریی حکوومەتی هەرێمی کوردستان بە (باسنیوز)ی ڕاگەیاند، ئێستا وەزارەتەکەیان سەرقاڵی ئامادەكردنی پلانی كارن و ”لێژنەی ئامادەكردنی بوودجەی ساڵی ٢٠٢٠ی هەرێمی کوردستان لە وەزارەتی داراییدا دەستی بە كارەكانی كردووە“.\nجەختیشی كردەوە كە دەیانەوێت ئیدارەیەكی زۆر باشتری لایەنی دارایی هەرێمی كوردستان بدرێت.\nلە وەڵامی پرسیارێکی پەیامنێری (باسنیوز) کە ئاخۆ هیچ بڕیارێکی نوێ لەبارەی پلەبەرزکردنەوەی فەرمانبەران نەدراوە؟ گوتەبێژەکەی وەزارەتی دارایی رای گەیاند: ”ئەو بابەتە پەیوەندی بە ئەنجومەنی وەزیرانەوە هەیە“.


تره‌مپ له‌به‌رده‌م گه‌رده‌لوولێكدایه..ره‌نگه ببێته زریان\nدۆناڵد تره‌مپ، جێمس كومى-ى له سه‌رۆكایه‌تى نووسینگه‌ى لێكۆڵینه‌وه‌ى فیدراڵى (ئێف بى ئاى) ده‌ركرد، هۆكارى راگه‌یه‌نراویش بۆ ئه‌م كاره سه‌رنه‌كه‌وتنى لێكۆڵینه‌وه‌كانى كومى بووه له پۆسته‌ى هیلارى كلینتۆن-ى ركابه‌ره‌كه‌ى تره‌مپ له سه‌رۆكایه‌تى. پێشتر تره‌مپ خۆى كومى-ى هانداوه بۆ لیكۆڵینه‌وه‌كردن و ئێستایش ده‌ریده‌كات.\nهۆكاره راگه‌یه‌نراوه‌كه درۆیه وه‌ك زۆربه‌ى لێدوانه‌كانى تره‌مپ، چونكه سه‌رۆكى ئه‌مریكا په‌یوه‌ندیى له‌گه‌ڵ روسیادا هه‌بووه و روسیا كارى بۆ سه‌ركه‌وتنى له سه‌رۆكایه‌تیدا كردووه و ده‌ستی له هه‌موو قۆناغه‌كانى هه‌ڵمه‌تى هه‌ڵبژاردنه‌كان وه‌رداوه. هه‌رده‌بێت وێنه و تۆماریشى هه‌بێت له‌سه‌ر سه‌ردانه‌كه‌ى بۆ مۆسكۆ له‌گه‌ڵ شاجوانه‌كان و نازداره‌كانى دیكه‌دا كه نێردران بۆ ئه‌و ئۆتێله‌ى ئه‌وى لێ دابه‌زیبوو.\nزیاد له لێكۆڵینه‌وه‌یه‌كى (ئێف بى ئاى) هه‌یه ده‌رباره‌ى په‌یوه‌ندیى تره‌مپ به روسیاوه، بێگومان ده‌بێت تره‌مپ جێگره‌وه‌یه‌ك بۆ كومى دابنێت له راستڕه‌وى پارتى كۆمارى، بۆ له‌باربردنى لێكۆڵینه‌وه‌كان.\nئایا سه‌ركه‌وتوو ده‌بێت؟چه‌ندین لیژنه له كۆنگرێس-دا لێكۆڵینه‌وه له‌و په‌یوه‌ندییه ده‌كه‌ن. ئه‌م هه‌فته‌یه سالى یاتس و جێمس كلابه‌ر، له كه‌سه دیاره‌كانى ئیداره‌ى ئۆباما، له‌به‌رده‌م لیژنه‌ى لاوه‌كیى بۆ كاروبارى داد له ئه‌نجومه‌نى پیران گه‌واهییان دا و پێشتریش له هه‌فته‌ى رابردوودا لیژنه‌كه كومى-ى بانگهێشتكرد بۆ گه‌واهیدان له‌به‌رده‌میدا، ده‌شێ تره‌مپ بڕیارى ئه‌وه‌ى دابێت كه قسه‌كانى له‌دژى سه‌رۆك و ئیداره‌كه‌ى بووبن، بۆیه ده‌ریكردووه.\nداوایشده‌كرێت لیژنه‌ى تایبه‌ت له كۆنگرێس پێكبهێنرێت و لێكۆڵینه‌وه بكات له په‌یوه‌ندیى نێوان تره‌مپ و روسیا. زۆرینه‌ى ئه‌وانه‌ى داواى لیژنه‌كه ده‌كه‌ن له دیموكراته‌كانن، كۆماریه‌كانیش له ئه‌نجومه‌نى كۆنگرێس-دا زۆرینه‌ن و نایانه‌وێت هیچ لێكۆڵینه‌وه‌یه‌كى سه‌ربه‌خۆ بكرێت له‌سه‌ر ریسواییه‌كانى ئیداره. هه‌روه‌ها و هه‌روه‌ها پێشتریش كۆنگرێس لیژنه‌ى سه‌ربه‌خۆى پێكهێناوه بۆ لیكۆڵینه‌وه له په‌یوه‌ندیى تایبه‌تى نێوان تره‌مپ و روسیا و ده‌ستوه‌ردانى له هه‌ڵبژاردنه‌كان، به‌ڵام لیژنه‌كه دانیشتنه‌كانى ئه‌نجامنه‌دا و پێده‌چێت كۆمارییه‌كان ویستبێتیان رایبگرن.\nره‌نگه له بابه‌ته‌كه ده‌رچووبم له یه‌ك بڕگه‌دا، چونكه ژاوه‌ژاوێك كه‌وتووه‌ته كۆنگرێس و میدیاى ئه‌مریكاوه، له‌به‌ر ئه‌وه‌ى سه‌رۆك تره‌مپ 18 رۆژ چاوه‌ڕێى كرد پێش ئه‌وه‌ى مایكڵ فلین ده‌ربكات له كاره‌كه‌ى، راوێژكارى ئاسایشى نه‌ته‌وه‌یى بوو، دواى ئه‌وه‌ى كه درۆكانى ده‌رباره‌ى په‌یوه‌ندیه‌كانى به روسیاوه له‌به‌رده‌م كۆنگرێس-دا سه‌لمێنرا. پێشتر سالى یاتس وه‌زیرى داد به وه‌كاله‌ت، له 26 ى كانونى دووه‌مدا به‌په‌له خۆى گه‌یانده پارێزه‌ره‌كه‌ى كۆشكى سپى و پێیووت كه فلین له‌وانه‌یه بكه‌وێته ژێر هه‌ڕه‌شه‌ى روسیاوه به‌هۆى درۆكانیه‌وه. له 15 ى شوباتدا تره‌مپ له كۆنگره‌یه‌كى رۆژنامه‌ییدا وتى سه‌ره‌ڕاى هه‌موو ئه‌و زانیارییانه‌ى كه هه‌یه‌تى، به‌ڵام فلین (پیاوێكى باشه).\nده‌گه‌ڕێمه‌وه بۆ ده‌ركردنه‌كه‌ى جێمس كومى و سه‌روتارى ئه‌مڕۆى(چوارشه‌ممه) نیویۆرك تایمز كه ده‌ڵێت سه‌رۆكى (ئێف بى ئاى) له‌به‌رئه‌وه ده‌رنه‌كراوه كه لێكۆڵینه‌وه‌ىله پۆسته‌كانى كلینتۆن-دا كردووه، به‌ڵكو له‌به‌رئه‌وه ده‌ركراوه كه سه‌رپه‌رشتیى لێكۆڵینه‌وه‌یه‌كى زۆرى كردووه له‌سه‌ر په‌یوه‌ندیى تره‌مپ له‌گه‌ڵ روسیا. پێشتر تره‌مپ ستایشى لێكۆڵینه‌وه‌كه‌ى ده‌كرد له‌میانه‌ى هه‌ڵمه‌تى هه‌ڵبژاردنه‌كاندا و ئێستایش ئیداره‌كه‌ى ده‌ڵێت كومى ده‌سه‌ڵاته‌كانى خۆیى تێپه‌ڕاندووه له لێكۆڵینه‌وه‌كردنى له پۆسته‌كانى كلینتۆن-دا و چه‌ندین كۆنگره‌ى رۆژنامه‌وانیى رێكخستووه كه مافى ئه‌وه‌ى نه‌بوو ئه‌نجامیان بدات.\nله ناو ئه‌و سه‌روتارانه‌دا كه خوێندوومنه‌ته‌وه، یه‌كێكیان ناونیشانه‌كه‌ى ده‌ڵێت: تره‌مپ جارێكى تریش درۆ ده‌كات، ئه‌مجاره‌یان له‌سه‌ر جێمس كومى. سه‌روتارێكى تر ده‌ڵێت: ده‌ركردنى كومى وامان لێده‌كات رشانه‌وه‌مان بێت. سه‌روتارى سێیه‌م ده‌ڵێت: ده‌ركردنى كومى شه‌پۆله‌كانى دژى تره‌مپ ده‌كاته زریان. هه‌روه‌ها خوێندمه‌وه: كێشه‌ى كومى ناڕوونیى په‌یوه‌ندیى له‌گه‌ڵ روسیا زیاتر ده‌كات. هى وایش هه‌بووه چووه‌ته‌وه بۆ ئابڕووچوونه‌كه‌ى وۆته‌رگێت و پێشبینیى ئه‌وه‌ى كردووه كه تره‌مپ رووبه‌ڕووى ئابڕووچوونێكى به قه‌باره‌ى ئه‌و ببێته‌وه. وۆته‌ر گێت بووه هۆى رووخانى ریچارد نیكسۆن، نووسه‌ره‌كه‌یشى له‌وه‌ده‌چێت هیواى هه‌مان چاره‌نووسى بۆ تره‌مپ خواستبێت.\nله‌وكاته‌وه‌ى تره‌مپ بۆ سه‌رۆكایه‌تى سه‌ركه‌وتنىبه‌ده‌ستهێناوه، به‌رده‌وام قسه‌كردن له‌سه‌ر لابردنى دووباره ده‌كرێته‌وه. واینابینم كه ئه‌مه بكرێت له‌گه‌ڵ بوونى زۆرینه‌ى كۆماریه‌كان له ئه‌نجومه‌نى نوێنه‌ران و ئه‌نجومه‌نى پیران-دا. هه‌ڵبژاردنه‌كانى داهاتوو له تشرینى دووه‌مى 2018 دا ده‌كرێن و هه‌موو كورسیه‌كانى ئه‌نجومه‌نى نوێنه‌ران و سێیه‌كى كورسیه‌كانى ئه‌نجومه‌نى پیران ده‌گرێته‌وه و له‌وه‌ده‌چێت دیموكراته‌كان متمانه‌یان به‌سه‌ركه‌وتن و به‌ده‌ستهێنانى زۆرینه‌ى هه‌ردوو ئه‌نجومه‌نه‌كه هه‌یه.\nهۆكارگه‌لێك هه‌ن خه‌ریكه بمگه‌یه‌ننه ئه‌و بڕوایه‌ى كه‌بیركردنه‌وه‌كه‌ى دیموكراته‌كات راسته، به‌ڵام گۆڕانكاریى كتوپڕ و وه‌رچه‌رخانه سیاسیه‌كانیش به‌دوورنازانم كه هاوكێشه‌كه‌ى ئێستا ئاوه‌ژوو بكاته‌وه. واباشتره چاوه‌ڕێ بین و ببینین.\nد. عه‌لی حه‌داد:: 19 کاتژمێر پێش ئێستا


بەشداریی هەیئەتێکی حدک ئێران و یەکیەتی لاوان لە یادی لەسێدارەدانی فەرزاد کەمانگەر و هاوڕێیانی\nزایینی: ١١-٠٥-٢٠١٢ - هەتاوی: ١٣٩١/٠٢/٢٢ - ١٢:٥٥ تاران قه‌باره‌ی فۆنت:\nکوردستان میدیا: هەیئەتێکی حدک ئێران و هەیئەتێکی یەکیەتی لاوانی دێمۆکراتی کوردستان ئێران لە رێوڕەسمی یادی دوو ساڵەی لەسێدارەدانی فەرزاد کەمانگەر و هاوڕێیانیدا بەشدارییان کرد.\nبەپێی هەواڵی گەیشتوو بە ماڵپەڕی کوردستان میدیا، رۆژی سێ‌شەممە رێکەوتی ١٩ی بانەمەڕی ١٣٩١ی هەتاوی، رێوڕەسمێک بە بۆنەی دووهەمین ساڵیادی لە سێدارەدانی مامۆستا فەرزاد کەمانگەر و هاوڕێیانی، لە هوڵی تەواری شاری سلێمانی بە بەشداریی کۆمەڵێک حیزب، رێکخراو و چالاکانی مەدنی لەلایەن " فیدراسیونی کۆمەڵە و رێکخراوەکانی جیهان" لە سلێمانی بەڕێوەچوو.\nسەرەتای رێوڕەسمەکە بە خوێندنەوی سروودی نەتەوایەتی "ئەی رەقیب" و پاشان خولەکێک بێدەنگی بۆ رێزگرتن لە هەموو شەهیدانی رێگای ئازادی بە تایبەت شەهیدانی 19ی بانەمەڕ دەستی پێکرد.\nپاشان وتاری فیدراسیونی کۆمەڵە و رێکخراوەکانی جیهان و وتاری بنەماڵەی شەهیدانی 19ی بانەمەڕ و وتاری کۆمەڵێک لە زیندانیانی سیاسی بە ئیعدام خوێندرایەوە، لە بڕگەیەکی دیکەدا پەیامی دەنگی و تەسویریی دایکی فەرازاد کەمانگەر و پەیامی منداڵەکانی فەرهاد وەکیلی نیشان درا، بە دوای چەند بابەت و وتاری دیکە پێشکەش کران.\nهەروەها لەو رێوڕەسمەدا بە مەبەستی کۆکردنەوی ئێمزا و داواکردن لە حیزب و رێکخراوەکانی ناوچەیی و جیهانی بۆ پێش گرتن لە حوکمی ئیعدامی زیندانیانی سیاسی کورد لە زیندانەکاکی کۆماری ئیسلامی ئێران کەمپەینێک راگەیەندرا.\nلەو رێوڕەسمەدا هەیئەتێکی پێوەندییەکانی حیزبی دێمۆکراتی کوردستانی ئێران بە سەرپەرەستی بەڕێز "محەممەد ساحیبی" بەرپرسی پێوەندییەکان لە سلێمانی و ئەندامی کومیتەی ناوەندی و هەروەها هەیئەتێکی کعۆمیتەی لاوان لە سلێمانی بەشدارییان لەو رێوڕەسمەدا کرد.


ئێعدامی دوو زیندانی دیکە لە زیندانی ورمێ\n15:45 - 20 رەشەمه 2718\nئاژانسی کوردپا: دوو زیندانی دیکە کە بۆ بەڕێوەچوونی حوکمە لە سێدارەدانەکەی بۆ ژووری تاکەکەسی ڕاگوێزرابوون، ئێعدام کران.\nبەپێی ڕاپۆرتی گەیشتوو بە ئاژانسی هەواڵدەریی کوردپا، سەر لە بەیانی ئەمڕۆ دووشەممە ٢٠ی ڕەشەممە، زیندانییەکی دیکە بە ناوی \_"خەلیل ساڵحی\_" کوڕی حوسێن خەڵکی ناوچەی \_"شپیران\_"ی شاری سەڵماس و حوسێن ڕەحیمی\_" کوڕی حەبیب خەڵکی شاری بۆکان لە زیندانی ناوەندی شاری ورمێ لە سیدارە دران.\nئەو دوو زیندانییە، ڕۆژی یەکشەممە ١٩ی ڕەشەممە، لەگەڵ کەسێکی دیکە بە ناوەکانی ناجی عومەرزادە\_" لە بەندی زیندانییانی ئاسایی بۆ ژووری تاکەکەسی ڕاگوێزرابوون.\nحوکمی لە سێدارەدانی ئەم سێ زیندانییە کوردە، سەر لە بەیانی ئەمڕۆ ٢٠ی ڕەشەممە، لە زیندانی ناوەندی شاری ورمێ، جێبەجێ کرا.\nخەلیل ساڵحی ٨ ساڵ و حوسین ڕەحیمی، ١١ ساڵ، بە تۆمەتی \_"کوشتنی بە ئەنقەست\_" لە زیندانی ناوەندی ورمێ، دابوون.


پێش ئەوەی پرۆفیسۆر عیزەدین مستەفاش ماڵئاواییمان لێبکات(بەشی دووەم)\nSaturday, 02.20.2016, 8:06\nبەتێپەربوونی کات وا خەریکە ئەوانەی روویان کردبووە دوژمن و پشتیان کردبووە گەلەکەیان تینیان داوەتە خۆیان مێژووی ساختە و درۆ بۆ رابردوویان دەنووسنەوە، ئەمڕۆ لە ژێر سایەی دەسەڵاتی کوردیی و پارتەکاندا رەوەیەک لە ئەکادێمیایی و نووسەری فایلدار شەرم ناکەن و تەحدا دەکەن، خۆیان دەکەنە مەسیح لەپاکیی، بە گیڤارا لەشۆڕشگێڕیی، هەروەها بە سپارتاکۆس لە ڕابەرایەتیی و راپەڕیندا.\nئەم بەشەی کە دەیخوێنیتەوە، بە پێویستمزانی تەرخانی بکەم بۆ ئەو وەرامەی پڕۆفیسۆرعیزەدین مستەفا رەسوڵ، کە پێش ماوەیەک وەرامی بەشی یەکەمی نووسینەکەمی دابووەوە، لە نائاگاییدا هەموو زانیارییەکانی کە لەسەرییم نووسیبوو پشتڕاستی کردوونەتەوە، منیش بە پێویستم زانی زیاتر بەدواداچوون بکەم و بە دوای زانیاریی و بەڵگەی دیکەدا بگەڕێم. مەبەستم لەم وەرامەش ئەوەیە کە بە ئەرکی خۆمی دەزانم پەرژینێک بخەمە نێوەند راست و درۆکان، رێگا لەوانە بگرم، کە دەیانەوێت بە هۆی ووسینەوەی مێژووی درۆ بۆ خۆیان، مێژووی گەلێک بشیوێنن، من بڕوام وایە ئێمەی کورد تا ئەوەی لە رابردوودا روویان داوە وەک خۆی نەگێڕینەوە، ناتوانین لە ئاکامی نەهامەتیی و کارەساتی گەلەکەمان بگەین، ناتوانین رێگاچارەیەکیش بدۆزینەوە! ئەوانەی مێژووی کوردیان بە درۆ نووسیوەتەوە، کارەساتیان بۆ نەوەکانی دوای خۆشیان جێهێشتووە، مێژووی درۆ و ساختەکاریی، وەکو برغوی دوو پارچەی ئامێرێکە، کرابێت، کە هەردووکی بە هەڵە پێکەوە بەستبێت، سەرەنجام ئامێرەکە پەک دەخات، نەک دەیخاتە گەڕ، ئەمەی ئەمڕۆ لە کورد دەقەومێت سەرەنجامی ئەو سەرە برغوانەی پارتەکان و سیاسەتی کوردییە، کە بە سەقەتی دەستیان گرتووە بەسەر دەسەڵاتدا، بۆ ئەوەی رەواشی پێ بدەن، مێژوویەکی درۆیان بۆ رابردووی خۆیان نووسیوتەوە، ئەم نووسەر و رۆماننووس، پڕۆفیسۆر و ئەکادێمیاییانەی کوردیش، کە بەشێکن لە قەیران و نەهامەتییەکان، نابێت ئێمە بە نووسین و کتێبە قەبەکانیان دەستخەڕۆ بین و بیانکەینە پێوەر بۆ هەڵسەنگاندنی کەسێتییان و پیرۆزیان بکەین، دەبێت کردار و رەوشت، لە قسە و نووسینەکانیان جوودا بکەینەوە، نەهێڵین خیانەتی پێداپۆشرێت. ئەم نووسەر و خاوەن بڕوانامانەی کورد، کە ئیستا لەناو باوەشی دەسەڵاتی پارتەکاندا هەناسە دەدەن، بەشێکن لەو سیستەمەی کە دەسەڵاتی کوردی پێ بەڕێوە دەبرێت، بەشێکن لە هۆکاری ئەو کارەساتانەی بەسەر گەلەکەماندا دێت. لەهەمانکاتدا وەرامی ئەو پرسیارەش وەردەگرینەوە کە بۆچی ئەم گەلە تا ئیستا بە ئازادیی و رزگاریی خۆی نەگەیشتووە. قسەکردن لەسەر ئەم پرۆفیسۆر و ئەکادێمیاییانەی کورد، نهێنی ئەو نەهامەتییانەشمان بۆ دەردەخات، کە قەیران لە دوای قەیران روو لە کورد دەکەن بێ ئەوەی چارەسەر بکرێن.\nپۆلیسێکی هۆڵەندی دوای لێکۆڵینەوە، ئەو پرسیارە باوە لە یەکێک لەو گەنجە کوردانە دەکات، کە ئایا دەیەوێت لێرە بمێنیتەوە و داوای مافی پەنابەرێتی بکات، یان دەیەوێت بچیت بۆ شوێنێکی تر!؟ کوڕە گەنجەکە وەرام دەداتەوە و دەڵێت: نەخیر من نامەوێت لێرە بمێنمەوە دەمەوێت بچم بۆ ئینگلتەرە، چونکە لەوێ بە ئاسانی مانگانە پارە بۆ بژێووی ژیان و خانوومان دەدەنێ، بۆ خۆشمان دەتوانین بە ئاسانی کاری رەشیش بکەین. پڕۆفیسۆر عیزەدین مستەفا رەسوڵیش چونکە لە ناو زەلکاوی دەسەڵاتێکی پیسخۆردا خۆی پەروەردە کردووە، ئەمیش وەکو عەقڵی ئەو کوڕە گەنجە بیردەکاتەوە و پێی وایە کارێکی باش دەکات، کە دەڵێت موچەی خانەنشینیم لە سوید هەیە و لەگەڵ یەکێکدا لە کوردستان گۆڕیومتەوە. هەر لێرە لەوە دەگەین، کە لە ژێر سایەی دەسەڵاتی پیسخۆریی کوردیی لە باشووری کوردستان، ئەو خەڵکە تەنیا لە قەیرانی ئابووریی و سیاسییدا ناژی، بەڵکو لە قەیرانی بەرەڵایی و بێموڕاڵیشدا دەژیی. موڕاڵ تەنیا پەیوەست نییە بە باری ئابوریی، بەڵکو پەیوەستە بە ناوشیاریی مرۆڤەکانیش، هەموویان زنجیرەیەکی پێکەوە بەستراوی قەیرانەکانن، کە خەڵکەکەی بەرەو لە دەستدانی موڕاڵ بردووە، کاتێک پێوەرێک نامێنێت بۆ پێوانی ئەمانە، بیرکردنەوەش لە موڕاڵ دوور دەکەوێتەوە، هەڵسەنگاندنی نێوان راستیی و چەوتیی و سنور لە نیوان شەرم و بێشەرمییشدا نامێنێت، دوو سەنگەر لێنادرێت تا کەسە باشەکان خۆیان نەخەنە نێو سەنگەری خراپەکانەوە، لە باشووری کوردستان، پاک و پیس، جاش و باش، رەش و سپیی تێکەڵ بە یەکتر کراون، هۆکاری ئەمەشە سەرانی کورد و پارتەکانی باشوور تا ئیستا توانیویانە درێژە بە دەسەڵاتی خۆیان بدەن و ئەو خەڵکە وەکو سەرە مەڕ لێبخوڕن. ئەم گەنجە لە ناوشیاریی و نەبوونی یاساوە پێی وابووە، هۆڵەنداش وەکو هەرێمی کوردستان ئەوەی ئازایەتیی و لێهاتووییە، دەشێت وا بکرێت، پرۆفیسۆر عیزەدینیش لە وەرامەکەیدا شەرمی نەکردووە، پێی وایە مادام پارەی خانەنشینی لە سوید وەردەگرێت، کارێکی شیاو و جوانی کردووە موچەکەی خۆی لە سوید لەگەڵ یەکیکی ترلە کوردستان بگۆڕێتەوە! هەروەها بێشەرمانە مەسعود بارزانیشی وەکو سەرۆکی هەرێم پێ قبولە، ئیستاش بفەرموون لەگەڵ هەندێک زانیاریی دیکە لەسەر پڕۆفیسۆرعیزەدین مستەفا رەسوڵ کە لەو ماوەیەدا کۆمکردوونەتەوە:\n1. پڕۆفیسۆر عیزەدین مستەفا رەسوڵ کە لە کوردستان دەژی، بۆ ئەوەی خانەنشینی وەرگرێت، لە سویدیش، بەم ناوەی خوارەوە ناو و جێی دانیشتن و ئەدرێسی خۆی تۆمارکردووە:\nIzzaldin Mustafa Rasool\nکلیک لەسەر ئەو لینکانەی خوارەوە بکە، گوگڵە بکە تا ماڵ و ژمارەی سندوقی پۆست، گەڕەک و شوێنەکەی ببینیت:\nپڕۆفیسۆر عیزەدین رەسوڵ (مووچە، مانگانە، خانەنشینی، پاداشت)، کە هەمووی پارە وەرگرتنە، لە یەکتریان جیادەکاتەوە، لای ئەو ئاساییە ئەگەر ئەو هەموو پارەیە بەو هەموو ناوە جیاوازانەوە وەربگرێت. تەماشای ئەم خالانەی خوارەوە بکە:(من هیچ كاتێك ـ كۆن و تازه ـ یه‌ك (كرۆن)م له سوید وه‌رنەگرتوه، ئه‌وه‌ی من له سوید هه‌مه پاره‌یه‌كه هه‌مو هاوڵاتییه‌كی سویدی كه ته‌مه‌نی بگاته (65) ساڵ هه‌یه‌تی. كه بریتییه له (600) دۆلار. ئێستا له‌گه‌ڵ هاوڕێیه‌كی تێكۆشه‌ری قاره‌مانمدا كه له سوید ده‌ژی، ئاڵوگۆڕ ده‌كه‌ین. ئه‌و موچه‌یه‌كی كه‌می خانه‌نشینیی پێشمه‌رگه‌یی هه‌یه ـ من لێره وه‌ریده‌گرم و ئه‌ویش ئه‌وه وه‌رده‌گرێ).\nپرۆفیسۆرعیزەدین بەعسی بووە و لە مۆسکۆ پەیوەندی بە سەفارەتی عێراقەوە هەبووە\n1- دیسان پرۆفیسۆرعیزەدین دەڵێت: هەرچی باسی ئه‌وه‌یه كه گوایه من (فایلم هه‌یه، ئه‌وه ته‌حه‌دای خۆی و حیزبه‌كه‌ی ده‌كه‌م ئه‌گه‌ر دێڕ له‌سه‌ر من بدۆزنه‌وه. من هه‌ڵوێستم به‌رامبه‌ر به‌رژێمی سه‌دام دیاره. له‌ساڵی (1949)وه تائه‌مڕۆ ئه‌ندامی حیزبی شیوعیی عیراقیم.\nبۆ وەلامی ئەمەیش دەڵێین: بەڵێ بەڕێزتان بەعسی بوون وەک خۆتان دەڵێن بە دێڕ نا، بەڵکو بە کردار و هەڵویست پەیوەندییتان بە سەفارەتی عێراقەوە هەبووە لە مۆسکۆ،جگە لەو بەڵگانەی کە لە رابردوودا لەسەر وتراون ئەم بەڵگانەی دیکەشتان بۆ ریز دەکەین:\nیەکێک لەو قوتابیانەی کە لە مۆسکۆ بووە، من پەیوەندییم پێوەی کرد، بەم شێوەیە باسی بەعسییبوونی د. عیزەدین دەکات:\nساڵی ١٩٧٣ کۆمەڵێک لە خوێندکاران ناویان بۆ خوێندن دەرچوو نێردران بۆ مۆسکۆهەندێکیان لە رێگای حیزبە کوردستانییەکانەوە و هەندێکی تریشیان وەک د. عیزەدین رەسوڵ لەلایەن حکومەتی عێراق بۆخویندن نێردران. ئەو قوتابیانەی کە لەیانە بەعسەوە نێردرابوون ئەمانەی خوارەوە بوون:\n١ – ک. م. لێپرسراوی قوتابیانی ئەو کاتە بوو.\n٢- ش. ر\n٣- ف س\n٤- ئ ح\n٥- ج ح (لە عێراق لە سکرتاریەتی قوتابیان بوو)\n٦- عیزەدین مستەفا رەسوڵ\nئەوانەی کە لەریگای حیزبە کوردسدتانییەکانەوە نێردرابوون، ئەمانەی خوارەوە بوون:\n١-عەبدولقادر نوری غەفور (لە بەشی سینەما بوو)\n٢- کەمال عەلی (کە قەفقاس دەیخوێند)\nهەر ئەو ساڵە زۆربەی ئەوانە کە ناویان دەرچووبوو سەفەریان کرد.\nساڵی ١٩٧٣ ک. م. داوای لە خویندکارەکان کرد تا بڕۆن لە سەفارەتی عێراقیی فایلیان بۆ بکرێتەوە.\nلە ساڵی ١٩٧٤دا عیزەدین مستەفا رەسوڵ لە رێگای بەغدادەوە گەیشتە مۆسکۆ، یەکەم سەردانی چوونی بوو بۆ سەفارەتی عێراق، ئەمە لە کاتێکدا بەبێ ئەوەی سەفارەت ناردبێتی بە دوایدا، لەوێ فایلیان بۆ دروست کرد. ئەوکاتە (مرتضى سعيد عبد الباقي الحديثي) سەفیری عێراق و (دكتور مزهر الدورى) مولحەقی قونسوڵ بوو لە مۆسکۆ. پاش ماوەیەک هەموو خوێندکارەکان ئاگادارکرانەوە، کە هەرخوێندکارێک رازی نەبێت بچێت بۆ سەفارەت، ئەوا لە مۆسکۆ دەریان دەکەن.\nئەو خوێنکارانەی کە سەر بە رێکخراوە کوردستانییەکان بوون کەسیان نەچوون، دوایی وەکو بیستمانەوە لەلایەن شەکیب عەقراوییەوە نزیکەی یەک بۆ دوو ملیۆن دینار بۆ خوێندکارە کوردستانییەکان نێردرابوو، تا خوێندنەکانیان تەواو بکەن. شەکیب عەقراوی، کە بەرپرسێکی پاراستنی سەردەمی مەلا مستەفا بوو، لە ژێرەوە بووبوو بە سیخوری ئیسرائیل، لەو ساڵەدا هاتە مۆسکۆ و خۆی پەشۆکاندبوو، وای بڵاوکردەوە کە پارەکە لەناو جانتایەکدا بووە، لەکاتی سەفەرەکەدا لێی دزراوە. بەبێ ئەوەی یەک دینار بگەیەنێتە دەست خوێندکارە کوردستانییەکان، ئیتر یەکسەر خۆی ون کرد و لەوێوە چوو بۆ ئیسڕائیل و نەگەڕایەوە بۆ کوردستان.\nعیزەدین مستەفا رەسوڵیش لە ساڵی ١٩٧٥ هەموو قوتابییەکانی لە خۆی کۆکردەوە و بردنی بۆ سەفارەت، جگە لە عەبدولقادر نوری و کەمال عەلی نەبێت. تەنیا ئەم دوانە بەعسی نەبوون، هەموو ناوەکانی دیکە فایلیان لە سەفارەت بۆ کرایەوە، دوایی وەک بیستمانەوە، ئەو قوتابیانەی چووبوون بۆ سەفارەت، لە رێگای د. عیزەدین مستەفا رەسوڵەوە پارەیەکی باشیان وەرگرتبوو، ئەم کارانە هەموو د. عیزەدین جێبەجێ دەکرد، ئەوەندە چالاک بوو، وەک ئەوەی سەفارەت بۆ ئەو کارە رایسپاردبێت.\nدکتۆر عیزەدین کە پێشتر کاندید بوو بۆ دکتۆرا، دەبوو بە دوو ساڵ خوێندنەکەی تەواو بکات، نازانم چۆن دکتۆراکەی بە ساڵێک تەواو کرد، زووش گەڕاشەوە بۆ بەغدا.\n２- دوای راپەڕینی ١٩٩١ چەند بەڵگەیەک لەسەر پڕۆفیسۆر عیزەدین رەسوڵ و شاڵاوی عەلی عەسکەریی دەکەوێتە دەست یەکێتی، لەو کاتەدا محەمەد قەرەداغی کە دادوەری یەکێتیی دەبێت و لێکۆڵینەوەیان لەگەڵدا دەکات، ئاگاداری جەلال تالەبانی دەکاتەوە، زوو عیزەدینیش هانا بۆ تالەبانی دەبات، تالەبانیش داوا لە محەمەد قەرەداغی دەکات تا کەیسەکە دابخەن و بەڵگەکان لەناو بەرن، ئەگەر عیزەدین رەسوڵ ئەمە بە راست نازانێت و دەڵێت بوختانە، با بە حەمە قەرەداغی بڵێت و شایەتی بۆ بدات!\n３- پڕۆفیسۆر عیزەدین لە نووسینەکەیدا دەڵێت: به‌ئاشكرا منی شیوعی وتومه بۆ سه‌رۆكی هه‌رێم ده‌نگ بۆ كاك مه‌سعود ئه‌ده‌م. چونكه ئه‌وه‌تا دامه‌زرێنه‌ری (كاژیك) به‌ئاشكرا خراپ له‌باره‌ی (به‌رزانی نه‌مر) ده‌نوسێ. لە بڕگەیەکی دیکەی نووسینەکەیدا دەڵێت: به‌ڵێ ـ من ڕام له‌گه‌ڵ ئه‌واندا نییه به‌رامبه‌ر به(به‌رزانی)ی نه‌مرو به‌رامبه‌ر به(كاك مه‌سعود به‌رزانی)، به‌ڵام نه‌ئه‌بو ئه‌مه شتی وایان پێ بنوسێ.\nئەمە راو بۆچوونی پڕۆفیسۆر عیزەدین مستەفایە لەسەر مەلا مستەفا و مەسعودی کوڕی، کە ئەمڕۆ هەرێمی کوردستان بەڕێوە دەبات، بەڵام هەر ئەم پرۆفیسۆرە پێش راپەڕینەکەی ساڵی ١٩٩١، هاریکاری د. فاضل البراکی دا، کە بەڕێوەبەری ئەمنی گشتی عێراق (مدير الأمن العام) بوو لە نووسینەوەی کتێبێک بەناونیشانی (مصطفی البارزانی/ الاسطورة و الحقیقة )، پڕۆفیسۆر عیزەدین رەسوڵ کۆمەڵێک زانیاریی لەسەر مەلا مستەفا دا بەو نووسەرە و یارمەتیی دا و کتێبەکەی پێ دەوڵەمەند کرد، زۆربەی کەسە نزیکەکانی عیزەدین ئاگاداری ئەمە بوون، یەکێک لەوانە (ح م )بوو. بۆ خوێندنەوەی کتێبەکە کلیکی ئەو لینکەی خوارەوە بکە:\nهەروەها بەڵگەیەکی دیکە لەسەر ئەوەی کە د. عیزەدین یارمەتی فازیل بەراکی داوە، د. خەلیل عەبدولعەزیزە، کە لە نووسینەوەی یاداشتەکانی خۆیدا باس لەمە دەکات و لە بەشی سێهەمدا و لە کۆتایی بڕگەی سێیەم بە عەرەبی ئاوا دەنووسێت:\n(أيضا فأن كتاب فاضل البراك عن شخصية القائد الكردي السيد مصطفى البرزاني قد استقى المعلومات التي جاءت فيه عبر علاقته التي بناها مع الشخصية الكردية عز الدين رسول، والبراك هو من جعل عز الدين رسول أحد المقربين من احمد حسن البكر.\nبعد حصول فاضل البراك على شهادة الدكتوراه وتصديقها من قبل وزارة التربية والتعليم العراقية لم يستمر البراك في وظيفته كمعاون للملحق العسكري العراقي في موسكو ونقل بعد ثلاثة أشهر إلى بغداد ليعين مديرا لجهاز الأمن العام العراقي. ) کلیکی ئەم لینکەی خوارەوە بکە:\nئا لێرەدا دەردەکەویت ئەم پڕۆفیسۆرە شیوعییە لەگەڵ هەموو رژێم و دەسەلاتێکدا خۆی دەگونجێنێت، لە سەردەمی بەعسدا یارمەتیی دان و دژی بارزانی زانیاریی بە کاربەدەستێکی بەعسی داوە، کە ئەوان نەمان، ئیستا بای داوەتەوە و دەڵێت نابێت بارزانی نەمرهیچی خراپی لەسەر بنووسرێت.\n４- پڕۆفیسۆر عیزەدین مستەفا رەسوڵ، پێی وایە هەر قوتابییەک ئەم دەرسی پێ وتووە، بە خیر و لە گیرفانی خۆی مەسرەفی کردووە، دەبێت لە بەرچاوی بێت، ئەگەر بەعسیی و خائین و هەر شتێکی دیکەش بوو، دەبێت ریزی بگرێت و باسی نەکرێت، ئەمە بیرکردنەوەی ئەم پڕۆفیسۆرە شیوعییەیە، بۆیە دەنووسێت: (كوڕی جه‌مالی موختاریش كه چوار ساڵ ده‌رسم پێ وتوه ـ له‌سایتێكدا شتێكی وای نوسیبو. ته‌حه‌دای ئه‌و و باوك، باپیره (توركه)كه‌یشی ده‌كه‌م. ده‌بو ده‌رسه‌كانم به‌رچاویان بگرتایه).\nعیزەدین، وەکو ئۆردوگان پیردەکاتەوە، ددان بە بوونی کورد لە باکور نانێت، وەکو ئۆردوغان هەمووی بە تورک دەزانێت، هەر بۆیە دەنگیش بە مەسعود بارزانی دەدات، چونکە مەسعود پیاوی ئۆردوغانە. عیزەدین مسیەفا رەسوڵ باوکی د. جەمال نەبەزیش بە تورک دەزانێت و لە زۆر شوێن ئەو قسەیەی کردووە، لای ئەو تورکبوون عەیبە، بەڵام مەسعود بارزانی کە بۆتە پیاوی میتی تورکی ئەمە بە عەیب نییە. بۆ سەرجەم ئەم قسانە پێی دەڵێم ئەگەر باپیری کەمال تورکیش بێت بەس نییە نەوەیەکی نەخستۆتەوە، وەکو مستەفا سەفوەت کە خیانەتیان لە کورد کردبێت، بەڵام باوکی عیزەدین چەند ئەندامێکی بنەماڵکەی خائین و ناپاک دەرچوون، لە نمونەی عیزەدین و فاروقی مەلا مستەفا و کوڕەکەی فاروق، کە بازرگانی لەگەڵ داعشدا دەکات. ئەمەش رابردووی ئەمانەیە بۆیە دەسەڵاتی کوردیی و پارتەکان ئەگەر بیانزانیایە ئەمانە دڵسۆز و نیشتیمانپەروەرەن وەها نەیان دەهێنایە پێشێ. ئەمەش ئەوە دەسەلمێنێت، کە پارتەکانی باشوور، ئەکادێمیایی و روناکبیرەکانی، تەواوکەریی یەکترین بۆ خیانەت و ناپاکیی. لە خوارەوە ئەو زانیارییانەش دەربارەی بنەماڵەی عیزەدین مستەفا سەفوەت بخوێنەرەوە:\n５- حکومەتی عێراق، ئەمین زەکی بەگی (وەزیری معارف) بۆ کوردستان دەنێرێت، تا خەڵکەکە رازی بکات بە عەرەبی بخوێنن، بۆ ئەو مەبەستەش پەیوەندیی بە مستەفا سەفوەت باوکی عیزەدین و برایەکی مستەفا سەفوەتەوە دەکات، کە لە مزگەوتەکاندا قسە بۆ خەلکی بکەن و رازییان بکات منداڵەکانیان بە زمانی عەرەبی بخوێنن، نەک بە کوردی، ئەم دوو برایەش دڵسۆزانە بەو کارە هەلدەستن و پرۆپاگەندە بۆ خوێندنی زمانی عەرەبی دەکەن، دەڵێن عەرەبی زمانی قورعانە و واز لە کوردی بهێنن و بە عەرەبی بخوێنن، بۆ ئەمەش ئەو دوو برایە سەردانی هەڵەبجە و کۆمەڵێک لە شار و ناوچەکانی دیکە دەکەن، شاکر مەجروم کە لە سەردەمی شێخ مەحموددا بەڕێوەبەری پۆست و تەلەگرافی حکومەتی کوردستان بووە، ئەمە دەبیستێتەوە هۆنراوەیەک بۆ ئەو دوو ناموبارەکە (باوکی عیزەدین و براکەی) دەنووسێت، بەشێک لە هۆنراوەکە ئەمەیە:\nمێزەر، زێر و مێی تیایە، سەری بۆ دەخەفێنێ\nبردیانە هەڵەبجە، بە سەلای جومعەوە دوێنێ\nئاخ... قەترەی منداڵییە کەوا قەترە دەتکێنێ\nنامەوی کورد بێ، بڕۆ با خوتبە بخوێنێ\nجوێبوونی قەومی ناوێ کەسێ لە حەمیەت جیا نەبێ\nلاناکەوێ لە قەومێ، کەسێ بێحەیا نەبێ\nوەڵڵاهی ئەو بەهەشتە کە کوردی تیانەبێ\nبڕۆ نامەوێ جەهەننەمی لێپڕ بە قینەوە\nتوخوا مەڵێن بە ئەرەبی با دەرزبڵێنەوە\nمیللەت دڵی برینە، دیسان مەیکولێنەوە\nتێبینی: باو و باپیرانی شاکر مەجروم بە رەچەڵەک دەگەڕێتەوە بۆ کوردی باکور لە شاری (وان)، ئەم کەسایەتییە یەکێک دەبێت لە کوردە دڵسۆز و نیشتیمانپەروەرەکان، وەک دەگێڕنەوە، دایکی شاکر لە ژیاندا دەبێت، رۆژێک چەند کەسێک دەچنە لای و پێێ دەڵێن خەڵکی پرۆپاگەندەی خراپ بۆ شاکیر مەجروم دەکەن، گوایە خیانەتی لە کورد کردووە، دایکیشی لە وەرامدا دەڵێت: من شیرێکم نەداوە بە شاکیر تا خیانەت بکات، شەرت بێت ئەگەر خیانەتی کردبێت هەردوو مەمکی خۆم ببڕمەوە.\n1- منی شیوعی: وتومه بۆ سه‌رۆكی هه‌رێم ده‌نگ بۆ كاك مه‌سعود ئه‌ده‌م\n2-پێش ئەوەی پرۆفیسۆر عیزەدین مستەفاش ماڵئاواییمان لێبکات(بەشی یەکەم)


له باسكه‌ی ئه‌مه‌ریكا دالاس ماڤریكس سه‌ركه‌وتنی به‌سه‌ر فینیكس سانز تۆماركرد\n2022/05/14 10:51 پ\nلە درێژەی ڕكابەرییەكانی قۆناغی پلەی ئۆفی خولی باسكەی تیپە پیشەگەرەكانی ئەمەریكای ناسراو بە ئێن بی ئەی، تیپی دالاس ماڤریكس بە سەد و سێزدە خاڵ بەرامبەر بە هەشتا و شەش خاڵ لە تیپی فینیكس سانزی میوانی بردەوە.\nیاریزانانی دالاس ئاستێكی بەرزیان لە هەر چوار ماوەی یاریەكە پێشكەشكرد تا لە كۆتاییدا بە جیاوازی بیستوحەوت خاڵ سەركەوتنیان بەدەستهێنا كە ئەمەش سێیەم بردنەوەی تیپەكە بوو لە قۆناغی پێش كۆتایی ناوچەی ڕۆژئاوای خولەكە لەبەرامبەر سێ دۆڕان.\nیاریزان لوكا دۆنسیچ ڕۆڵی كاریگەری لەم بردنەوەی دالاس بینی و سیی و سێ خاڵی لە یاریەكە تۆماركرد، ڕیگی بولۆكی هاوكارەكەشی نۆزدە خاڵی دیكەی بۆ تیپی براوە بەدەستهێنا، لەو لاشەوە یاریزان دی ئاندرێ ئایتۆن بیست و یەك خاڵی بۆ فینیكس تۆماركرد.\nبەرەبەیانی یەكشەممە هەردوو تیپ لە حەوتەم ڕووبەڕوو بوونەوەی یەكلایی كەرەوەی نێوانیان بەیەك دەگەن و براوەی یاریەكە ڕاستەوخۆ دەگاتە قۆناغی كۆتایی ناوچەی ڕۆژئاوای ئێن بی ئەی.


چۆنیه‌تی كراك كردنی پاسۆردی WPA , WEP\nنووسه‌ری بابه‌ت:Ł33Ŧ Ħ4X∅R دواترین وه‌لام: Harun Harki ژماره‌ی وه‌لامه‌كان:162 جاری بینراو:51796 كات:ئه‌مرۆ\nنووسه‌ری بابه‌ت:twana gardi دواترین وه‌لام: Mr Karol ژماره‌ی وه‌لامه‌كان:9 جاری بینراو:199 كات:ئه‌مرۆ\nنووسه‌ری بابه‌ت:xXZER0Xx دواترین وه‌لام: Mr Karol ژماره‌ی وه‌لامه‌كان:1 جاری بینراو:43 كات:ئه‌مرۆ\nنووسه‌ری بابه‌ت:Araz Ibrahim دواترین وه‌لام: Araz Ibrahim ژماره‌ی وه‌لامه‌كان:9 جاری بینراو:854 كات:دوێنێ\nنووسه‌ری بابه‌ت:Araz Ibrahim دواترین وه‌لام: Araz Ibrahim ژماره‌ی وه‌لامه‌كان:11 جاری بینراو:999 كات:دوێنێ\nنووسه‌ری بابه‌ت:balen.halabjay.69 دواترین وه‌لام: birhatzaxoy ژماره‌ی وه‌لامه‌كان:4 جاری بینراو:455 كات:08-21-2019\nنووسه‌ری بابه‌ت:rawand_hacked دواترین وه‌لام: Mr Karol ژماره‌ی وه‌لامه‌كان:1 جاری بینراو:490 كات:08-20-2019\n6 ده‌نه‌گه‌كان - 4.33 كۆی گشتی\nیاخوا دەستتخۆش بێ و تەمەن درێژ بی تکایە زانیارییەکانت\nلای خۆت مەهێڵەوە بەهۆی هەندێ کەس کە بابەت ناشیرین و پیس دەکەن\nبە بجوکی و نەزانی خۆیان\nئەگەر یەک ئەلفت هەیە بۆ ووتن و فێرکردن ئەوا بیڵێ و کار بۆ خودا و نیشتمان و\nوولات و مرۆڤایەتی و هاورێ بەنرخەکانت بکە\nئەڵێن زوو کاتی خۆی کە جولەکەکان مسوڵمانانیان سەردەبری و کابرای سەربراو\nدەجولایەوەو لەقە فرتەی دەکرد خوێنی فرێدەدا بەدەوری خۆیدا ئەم بێتاوانە سەردەبرا\nکەجی کابرای خوێن رێژ کاتێ خوێنی بەردەکەوت دەی ووت سەیریکەن چەند مرۆڤێکی\nپیس و درندەیە ئەها گیانی منی پیس کرد و خوێنەکەی بەرم کەوت\nبڵام کاتی رێزدارێکی وەک ئێوە بابەتی جوان و نایاب بڵاو دەکرێتەوە رەخنە دەگرن و خوشیان ئەگەر زۆر بلیمەتیش بن تەنها کۆپی پەیست دەزانن وە ناتوانن لەم قۆپییە\nزیاتر هیجی تر بکەن وە روخێنەرن\nئەگەر ووشەیەک بۆ فێرکردن هەبی پێویستە بوترێ جونکە هەمیشە نوێیە بۆ هەندێ کەس وەسودی دەبێ بی گومان\nدەستخۆش و بەهیوای بەردەوامی هەموو ئەندامە جالاکەکان\nچۆن gift card amazon م دەستکەوێ..تکایە تکایە هاوکاری\nرەمزی مۆبایلە ASSE کەم لە بیر چووە ، چۆن دەکرێتەوە؟\nکاتێ لاپ تۆپەکەم هەڵدەدەمەوە ویندۆز دەکرێتەوە چۆن بیوەستێنم تکای\nتکایە یارمەتی کێشەی فۆرمات و سێگۆشە زەردەکەم هەیە لە گالاکسی\nماوەیەکی زۆرە بلیاردی فەیسبوکم نەکردوە ئیستە دارەکانم نەماوە یار\nتکایە هاوکاری زۆر زەرورم... وایەرلێسی کۆمپیوتەرەکەم کێشەی هەیە\nتکایە یارمەتی ، کێشە لە fingerprint ی Galaxy S5\nئایا میوزیکی سەر کەناڵەکانی یوتیوب داونلۆد دەکرێ ؟\nچۆن فۆنت دەکرێتە ناو گالاکسی ٣ وە تکایە؟\nدەمەوێ لە سایتێک ببمە ئەندام تکایە هاوکاریم بکەن بە پارەبێ یان بێ\nئەگەر نەتوانی ببتە دارێک بەسەر لوتکەی\nنەمامێک بە لەناو شیوێکدا،باشترن نەمامی نزیک سەرچاوەکە بە.\nئەگەر نەتوانی، گژو گیا بە و رێگاکە\n(11-30-2012, 03:52 AM)Dlovan-IT نوسراوه: زۆر سوپاس بۆ هه‌مووتان\n(11-29-2012, 11:48 PM)Nzar-Halabja نوسراوه:\nده‌س خۆش كاكه دلۆڤانی برام ماندوبوونی پێوه دیاره سه‌ركه‌وتوو بیت انشاالله .... به‌ڤیدیۆ ئاماژه‌یه‌كم پێ كردوه به باكتراك 5 به‌ڵام ئه‌مه‌ی تۆ باشتره چۆنكه ڕونكردنه‌وه‌ی جوانت داوه\nدووباره ده‌س خۆش .\nسوپاس نزار گیان به‌س به‌خوا نه‌مبنیوه بێگومان ئه‌وه‌ی تۆ باشتره چونكه ڤیدیۆیه وه ده‌ستی تۆش خۆش بێت كه پێشتر بڵاوت كردۆته‌وه\nزۆر سوپاس كاكه دلۆڤان گیان دڵنیابه زۆر له‌من شاره‌زاتری له‌بواری كۆمیوته‌ردا دووباره ده‌س خۆش\nچۆنCD , DVD قفل بكه‌م بۆ ئه‌وه‌ی كۆپی نه‌كریت ؟\nپرسیارێك له‌سه‌ر ئایفۆن 4 ..........\nڤایرۆس چیه ؟ جۆره‌کانی چین ؟ کاریگه‌ریان چیه له‌سه‌ر کۆمپیو�\nنه‌شفیركردنی سیرفه‌ر (3له 45) به پڕۆگرامی smartassembly\nتــه‌شفأیركردنی سأێرفه‌ر به‌ئاسانی بۆ كاسپه‌ر و ئه‌ی ڤی جی + ته\nبه‌رنامه‌ی(Blender)بؤ دروسكردنى ئةنيمةيشن + فێركاری ... زۆر به‌هێزه\nكۆمه‌ڵێك ڤدیۆ فێركاری بۆ زمانی ڤیژوه‌یڵ به‌یسیك + Program\nسایتێكم ئه‌وێ بۆ به‌رزكردنه‌وه‌ی سێرفه‌ری EXE\nئه‌و گه‌نجه‌ی 210 بانكی جیهانی هاك كردبو ، ده‌ستگیركرا ....\nئێكسپلۆه‌ره‌ر(بوارسه‌ری ئینته‌رنێت ئێكسپلۆه‌ره‌ر) هه‌ڵه‌ی ئ\nتاخه‌وی مردن ئه‌چێته چاوم\nله بیرت ناكه‌م هه‌تاكوماوم\nسوپاس بۆ ئێوه هاوڕێیان\n(11-30-2012, 05:16 AM)Sam_84 نوسراوه: یاخوا دەستتخۆش بێ و تەمەن درێژ بی تکایە زانیارییەکانت\nزۆر سوپاس چاوه‌كه‌م بۆ ووته جوانه‌كانت دووانی وه‌ك به‌ڕێزتی تێدایه بۆیه بابه‌ت دائه‌نێم چاوی منن یانه به ئێوه‌وه جوانه نه‌ك من ئێوه پێشه‌نگن سه‌ركه‌ووتن بۆ هه‌مووان .\n(11-30-2012, 06:40 PM)Nzar-Halabja نوسراوه:\nنا نزار گیان من برابچووكی تۆم تۆش كه‌سێكی به توانای وه‌ك من\n(12-01-2012, 02:38 AM)KlashenKOV-HJ نوسراوه: ده‌ست خۆش\n1-سیسته‌می ویندۆزی لینۆكس ؟؟\nسیسته‌می لینێكس نه‌ك ویندۆزی لینۆكس\nوێنه‌كانیش هی خۆت نین .........\nRazar X Blade\n(12-01-2012, 02:45 AM)Dlovan-IT نوسراوه:\nخالێ یه‌ك سه‌لماندنی ناوێ\nخالێ 2 وینه‌كه هه 2011 ية\nبه‌هیزترین ته‌شفیركاری له لایه‌ن Professional Crypter TEAM تازه كرایه�\nداونــلۆده‌رێـــك ته‌نها به كێشی 5KB جۆن ؟!!!! ده‌تــــه‌وێ @@\n:::Nj Rat Server Clean BY RAZAR X BLADE 0/44:::\nهێــرش كردنه سه‌ر سایـت و سێرفــه‌ر له‌سه‌ر داواكـاری !!\n:::::سێت ئه‌پ كردنی بوت نێتی Andromeda له‌سه‌ر سێرفه‌ر و هۆست :::::\nبه‌ڵگه له‌سه‌ر كاركردنی سێره‌فه‌ری DarkComet دوای ته‌شفیر كردن !!\nViP SUPER : ته‌شفیر كردنی سێرفه‌ری DarkComet ته‌نـــــها RAZAR H4KURD\nSuperViP ::: به‌هێـــــزترین داونلــۆده‌ر ته‌نها و ته‌نها له H4KURD !!!\n::::ViP : كۆده‌ی تایبه‌ت بۆ ئه‌نتی فایــرۆسه‌كان و بای پاس كردن به\nهههههههه ئینجا ئه‌وه چیه ئه‌وه كه‌ی كێشه‌یه من كاته‌كه‌م گۆڕیوه هههههه بیسه‌لمێنه ئه‌ڵیم\n(12-01-2012, 02:56 AM)Dlovan-IT نوسراوه: هههههههه ئینجا ئه‌وه چیه ئه‌وه كه‌ی كێشه‌یه من كاته‌كه‌م گۆڕیوه هههههه بیسه‌لمێنه ئه‌ڵیم\nئاخر سه‌لماندنی جی ؟؟ تا ئێستا دیوته بلێن سیسته‌می ویندۆزی لینۆكس ؟\nنازانم كێشه‌ی تۆ چیه ڕازار ئێستا تۆ قسه‌كه‌ت گۆری كاكه ئه‌وه ووتم غه‌ڵه‌تم كرد وتم سیسته‌می ویندۆسی لینۆكس باشه ئه‌وه وینۆدسه‌كه‌م لابرد به‌س تۆ وێنه‌كانم بۆ بسه‌لمێنه كه هی خۆم نین كوره برا ئه‌ونه‌ی ناوێت ڕه‌خنه گرتن چیه به ئاره‌زووی خۆت ڕیخنه بگره كێشه‌م نیه به‌ڵام له جێگه‌ی خۆی و به قسه‌ی خۆش\nئه‌ی ئه‌و ده‌ستو چاوانه‌ت خۆش بێت هه‌زار جار


حكومەتی ژێر عەمامە – تۆڕی میدیایی خەڵک\nئەمجارەش شیعەكان براوەی هەڵبژاردنی پەرلەمانی عێراق بوون، تاكە جیاوازی ئەوەیە شیعەی عێراقی ئێرانی پاشەكشەی كردو شیعەی عێراقی تێكەڵە هاتە پێش.\nكوردو سونە هەریەكەو لەسەروی 60 كورسیان هێناوە، بەڵام مكۆم و یەكگرتوو نین، ئەمەش لەبەرژەوەندی شیعەیە. چوار ساڵی داهاتوو كێبەركێی كورد هەر لەگەڵ شیعەیە، تەنها یاریزانەكان گۆڕاون لەناو گۆڕەپان ئەگینا كاپتنەكە هەر یاریزانی سەرەكییە. كورد چوار ساڵی لەپێشە تاوەكو سیاسەتێكی تازە لەگەڵ شیعە تاقی بكاتەوە، چونكە هەشت ساڵی رابردوو بەرامبەر شیعە دۆڕا..وەك:\nپارێزگاری كەركوكی لەدەستدا، بودجەی لەدەستدا، موچەی لەدەست دا..پێگەی بەهێزی هەرێمی لەدەستدا، خانەقین و دووزخورماتوو لە 51% خاكی لەدەستدا، شیعە زۆر خراپتر لە ساڵانی شەستەكانی سەدەی رابردوو جەلالی و مەلایی لەناو هەناوی كورد زیندوو كردەوە لە رۆژی 16ی ئۆكتۆبەری 2017..هێشتاش حكومەتی دروست نەكردووە گوتی پێشمەرگە میلیشیایە دەبێت هەڵبوەشێتەوە، ئەزانی مانای چی؟ مانای ئەوەی لەبەغدا لەسەر مێزی گفتوگۆ نەك نابێت باسی مافی دەستوری و حەقی پێشمەرگە بكەیت، بەڵكو چەكیشت دەكەم؟؟.\nلە پۆستی سەرۆك كۆمار، تاوەكو وەزارەت و ناو پەرلەمان، تەواوی نەخشەكە پێویستی بەوەیە پێداچوونەوەی بۆ بكرێت. حكومەتی داهاتووی عێراقیش هەر لەژێر عەمامەی شیعە دروست دەكرێت، بەغدا نە كڵاوی سونەو نە جامانەی كوردی حوكمی ناكات، بەڵكو عەمامەی شیعە حوكمی دەكات. لەگەڵ شیعە بزانن چیتان دەوێت، چی دەكەن.\nدەرفەتێكی دیكە بۆ كورد شكستی ئێرانە لە هەڵبژاردنی ئەمجارە، چونكە گفتوگۆی سیاسی لەگەڵ شكستخواردوو شتێكەو لەگەڵ سەركەوتوو شتێكی دیكە، ئێمە دەزانین ئێران لە دەرگا كراوەتە دەرەوە، بەڵام لەحەوشەی ماڵ دەرنەكراوە، بۆیە لە پەنجەرەوە دێتەوە ژور. ئایا كورد چۆن هاوكاری باڵانسی ئێرانی دەكات لە بەغدا؟ ئایا كورد چۆن لەگەڵ ئەمریكای دوای هەڵبژاردن گفتوگۆ دەكات؟\nهەر لە ئێستاوە كە حكومەتیش دروست نەبووە ئەنجومەنی ئاسایشی نێودەوڵەتی بەیاننامەیەكی گرنگی لەسەر عێراق و پشتیوانی كردنی عێراق دەركرد، بۆیە دوای دروستبوونی حكومەتیش ئەم پشتیوانیە بەردەوام دەبێت، بۆیە كورد دەبێ بزانێت حكومەتی داهاتووی عێراق پشتیوانی نێودەوڵەتی هەیە. ئاسان نیە لێی یاخی بیت.\nكورد نابێت خۆی بە كەم بزانێت، بەڵام نابێت عەمامەی سەر بەغداش بە كەم بگرێت، لە هەولێرەوە چۆن دەڕواتە بەغدا، گرنگترین شتی سیاسەتی كوردیە. لەهەولێر شەلە شەل بڕۆیت، درەنگ دەگەیت. كورد دۆسیەی سەخت چاوەڕێی دەكەن لە ناو هۆڵی پەرلەمانی عێراق یەكێك لە دۆسیە سەختەكان كشانەوەی ئەمریكایە لە عێراق، ئەگەر حزب و لایەنە كوردیەكان باش خوێندنەوەیان بۆ چوار ساڵی داهاتووی عێراق نەبێت، دۆخی هەرێم سەقامگیر نابێت. بەتایبەت لە روی موچەو بودجەوە.\nبرێكی دیكەی بەنزین گەیشتە سلێمانی


سیروان قوربانی ئەندامی شۆرای ناوەندی حیزبی یەکیەتی نەتەوەیی دەستبەسەر کرا - كۆمه‌ڵه‌ی مافی مرۆڤی کوردستان\nسێ شەممە ۲۳ی ڕێبەندان، سیروان قوربانی لە ئەندامانی شۆرای ناوەندی حیزبی یەکیەتی نەتەوەیی لە ڕۆژهەڵاتی کوردستان و چالاکی ژینگەپارێزی کامێرانی لەلایەن هێزە ئەمنییەکانی ئێرانەوە لەماڵەکەی دەستبەسەر کرا.\nتۆڕی مافی مرۆڤی کوردستانلە هەواڵێکدا لەم بوارە ئاشکرای کردووە : کاتژمێڕ ۹ی سەرلە بەیانی ،سێ شەممە ۲۳ی ڕێبەندان، کۆمەڵێک لە هێزە ئەمنییەکان لەشاری کامێران بە گەمارۆدان و داخستنی ئەو کۆڵانەی دەچێتە ماڵی ئەم چالاکە ژینگە پارێزییە، پاش پشکنینی ماڵەکەی و دەست بەسەرداگرتنی هەندێ لە کەلوپەلە تایبەتەکانی ، تەلیسیان بەسەر ناوبراودا کرد و دەستبەسەریان کرد.\nهەروەها ئەم هێزانە دەستیان بەسەر موبایلی سەمیرا قوربانی خوشکی سیروان قوربانی دا گرت کە ئەندامی کۆمیتەی ژنانی حیزبی یەکیەتی نەتەوەییە لە ڕۆژژهەڵاتی کوردستان و ڕایان گەیاندووە کە ناوبراویش لە ماوەی ڕۆژانی داهاتوو خۆی بە ناوەندی هەواڵەکانی ئیدارەی ئێتلاعاتی ئێران لە کامێران بناسێنێ.\nلە کاتی ئە دەستبەسەرییە کە هاوڕێ لەگەڵ کەشێکی ترس وسام و بێ ڕێزی بە ئەندامانی بنەماڵەی سیروان قوربانی بووە ، سەمیرا قوربانی لەهۆش خۆی چووە و گوازراوەتەوە بۆ نەخۆشخانە.\nشیاوی باسە کە پێشووتریش دە هاوڵاتی چالاکی کورد بەناوەکانی ؛ فەرهاد محەممەدی، هادی کەمانگەر، حسێن کەمانگەر، بەختیار کەمانگەر، فازڵ قۆیتاسی، ئامانج قوربانی، ڕەزا ئەسەدی، ڕاشد مونتەزری، عیسا فەیزی و زانیار زەمیران دەستبەسەر کراون وحەوتووی ڕابردوو مۆڵەتی دەسبەسەری وڕاگیرانی ئەم کەسانە بۆ مانگێکی دیکە درێژ کرایەوە.\n← سیاسەتی فەرمی حکوومەتی ئێران ئاپارتاید دژبە نەتەوە و ئاینییە سەرکوت کراوەکانە\nدەسبەسەری چوار هاووڵاتی لە ڕۆژهەڵاتی کوردستان →


https://1baiser.com كامەران سیوەیلی: وەزیفەی ئایینەكان تەواو زەمینییە و پیرۆز و نەگۆڕ نییە |\nHome ڕاپۆرت كامەران سیوەیلی: وەزیفەی ئایینەكان تەواو زەمینییە و پیرۆز و نەگۆڕ نییە\nكامەران سیوەیلی: وەزیفەی ئایینەكان تەواو زەمینییە و پیرۆز و نەگۆڕ نییە\non: تشرینی یه‌كه‌م 10, 2019 In: ڕاپۆرت, سەرەکیNo Comments\nگفتوگۆی ئایینناسی دەربارەی ئەركی ئایین و سنووری كاركردنی\nئەركی ئایین لە بنەڕەتدا چییە و چاوەڕوانییەكانی مرۆڤ لە ئێستادا لە ئایین چین؟ مرۆڤ دەیەوێت ئایین چی بۆ بكات و چی پێ ببەخشێت؟ لەم گفتوگۆیەدا كامەران سیوەیلی، شارەزا لە عیرفانی ئیسلامی لەم بابەتە دەدوێت و قسە لەسەر ئەوە دەكات، كە تێكستە دینییەكان بێدەنگ و بێ زمانن و مرۆڤەكان دەیانهێننە قسە، دەشڵێت دەستنیشانكردنی ئەرك و وەزیفەی ئایینەكان بە گوێرەی گۆڕانكارییە جیاوازەكان تەواو زەمینییە و پیرۆز و نەگۆڕ نییە.\nقسەش لەوە دەكات كە بەشێك لەوانەی خۆیان بە نوێنەری ئایین دەزانن ئاگاداری گۆڕانكارییەكان نین بەو شێوە واقیعییەی هەیە. ناوبراو پێی وایە ئەگەر قەناعەتمان وا بێت ئەركی ئایینە وەڵامی هەموو پرسیارێك بداتەوە، ئەوەندە باری ئایین قورس دەكەین، كە لە ژێریدا دەرناچێت.\nئاژانس: ئەركی ڕاستەقینەی ئایین چییە و ئایا بە دیاریكراوی شتێك هەیە بە ناوی ئەركی ئایین؟\nكامەران سیوەیلی: بۆ وەڵامی ئەم پرسیارە دەبێت سەرەتا بپرسین چاوەڕوانییەكانی مرۆڤ لە ئێستادا لە ئایین چییە؟ واتە مرۆڤ دەیهەوێت ئایین چی بۆ بكات؟ ئەم پرسیارە پێویستە ورد بكرێتەوە: مەبەستمان لە ئایین چییە؟ ئاسمانییە یان زەمینی یان هەردووكیان؟ مەبەستمان لە مرۆڤ چییە؟ مرۆڤ وەك جەستە؟ یان مرۆڤی مەعنەوی؟ یان مرۆڤی ئاسایی؟ مەبەستمان لە چاوەڕوانی چییە؟ ئایا مەبەستمان لەوەیە ئایین چ پڕۆژەیەكی پێیە؟ یان وەڵامی چ پرسیارێكمان دەداتەوە؟\nئاژانس: ئەمانە هەمووی كۆمەڵێك پرسیاری بابەتین و شایانی قسە لەسەركردنن؟\nكامەران سیوەیلی: بەڵێ ئایین لە بنەڕەتدا، ئەگەرچی پەیامێكی خوداییە، بەڵام لەسەر دوو ڕەهەند بەندە، ئەوانیش: ڕەهەندێكی وجودی و ئەوەی دی ڕەهەندێكی مرۆیی. هەرچی ڕەهەندی وجودییە كاركردنە لەسەر تۆخكردنەوەی پەیوەندیی مرۆڤ بە وجود خۆیەوە، پەیوەندیی مرۆڤ بە گەردوونەوە. هەر بۆیە ئەتوانم لەم ڕوانگەوە بڵێم: مرۆڤ مافی خۆیەتی بپرسێت بۆ لێرەیە؟ ئەركی ئایینە وەڵامی بداتەوە. هەرچی ڕەهەندی دووەمە، كە ڕەهەندی مرۆییە، ئامادەكردنی مرۆڤە بۆ ڕووبەڕووبوونەوەی ژیان و درووستكردنی پەیوەندییەكانییەتی لەگەڵ ژینگە و دەوروبەری.\nلە پەیوەندیی یەكەمیدا، پەیوەندیی مرۆڤ بە گەردوون و وجودەوە، ئایین ئیمان دەكاتە سەنتەر. ئیمان واتە ئەزموونەكردنی وجودییانەی مرۆڤ لەگەڵ خوادا. هەر بۆیە ئیمان كاریگەری و بەرهەم و پاداشتی هەیە. بە داخەوە ئێمە تەنها چاومان لەسەر پاداشتە، كە بۆ پاش مردنە و كاریگەریی ئیمان و بەرهەمی ئیمانمان پشتگوێ خستووە، كە پەیوەندیی بە ئێرەمانەوە هەیە. لە پەیوەندیی دووەمدا، پەیوەندیی مرۆڤ بە ژینگە و دەوروبەرییەوە، ئەم جۆرە پەیوەندییە بەندە لەسەر ڕێسا ئەخلاقییەكان. واتە ئایین پێداگری دەكات مرۆڤ ئەخلاقیانە بژی و ئەخلاقییانە مامەڵە بكات. كەواتە ئەركی ئایینە كۆمەڵێ ڕێسای ئەخلاقی دابنێت لە چوارچێوەی بكە و مەكەكاندا بۆ مرۆڤ. كەواتە ئەگەر وەڵامەكەم كورت بكەمەوە ئەمەیە: ئەركی ئایینە ئێمە هۆشیار بكاتەوە تا خۆمان بناسین بە ئامانجی ناسین و درككردنی وجود لە ناخی خۆماندا و ئەخلاقیانە مامەڵە بكەین. كەمترین ئاستی ئەخلاقی بریتییە لە پاراستنی بەرژەوەندییەكانمان تا مەرزی دەستدرێژی نەكردنە سەر بەرژەوەندی و مافی بەرامبەر.\nئاژانس: كێ ئەوە دیاری دەكات كە ئەمە ئەرك و وەزیفەیەكی دینییە یاخود دینی نییە؟ ئەم دیاریكردنە دیاریكردنێكی ئاسمانییە، یان سەر بە زەمینی مرۆڤەكانە؟\nكامەران سیوەیلی: پێش ئەوەی بڵێین كێ ئەرك و وەزیفەی دین دیاری دەكات، دەمەوێ بڵێم: دین چەند ئاستی دەركەوتنی هەیە؟ چونكە وەڵامدانەوەی ئەم پرسیارە كۆمەكمان دەكات لەسەر وەڵامدانەوەی ئەم پرسیارەی بەڕێزتان.\nئاژانس: زۆر باشە دین لە چەند ئاستدا دەردەكەوێت؟\nكامەران سیوەیلی: بە گشتی ئایین لەسەر سێ ئاست بەردەوام دەردەكەوێت. یەكەم: لە ڕێگەی تێكستە پیرۆزەكانییەوە كە ئیلاهین و ئاسمانین و موقەدەسن. بەڵام خودی تێكستەكان بێدەنگن و بێ زمانن، وەك ئیمامی عەلی دەفەرموێت، ئەوە پیاوەكانن دەیانهێننە قسە. ئەمەیان دەكاتە ئاستی سێهەمی دەركەوتنی ئایین. چونكە مرۆڤەكان بە پێی سەردەم و كات و شوێن و كولتوور و باری ئابووری و سیاسی و دۆخی كۆمەڵایەتییان گرفت و پێداویستیی نوێیان بۆ دێتە پێش و دەردەكەون و سەرهەڵدەدەن. بەمەش كاتێ دەگەڕێینەوە بۆ ئایین لەسەر ئاستی یەكەمی (تێكستە پیرۆزەكان) ئەو كات مرۆڤەكان بە هەوڵی خۆیان (ئیجتیهاد) وەڵامگەلێك دەست خۆیان دەخەن. لەم بارەدا وەڵامەكان و ئەركی ئایین مرۆڤ دیاری دەكات نەك خودی ئایین خۆی. چونكە ئێمە پرسیار دەكەین و بە پێی هەلومەرجەكانی خۆمان وەڵام هەڵدەهێنجین.\nدەركەوتنی ئاستی دووەمی ئایین ڕاستەوخۆ پەیوەندیی بە ئەزموونكردنی ئایینەوەیە لە لایەن دامەزرێنەری ئایینەكە یان پەیامبەرەكە. بۆ ئیسلام، قورئان و فەرمودە ئاستی یەكەمی دەركەوتنی ئایینە، ژیانی تایبەتیی پێغەمبەر و ئەزموونی مەعنەوییانەی پێغەمبەر لەگەڵ خودی ئەو ئایینەی خۆی هێناویەتی و هەڵگر و پەیامبەری بووە ئاستی دووەمی دەركەوتنی ئایینە. هەرچی پێی دەوترێ مەعریفەی ئیسلامی لە هەرسێ بازنەی حەقیقەت و شەریعەت و تەریقەت بەرهەمی مرۆڤە، واتە ئەو بەشەی ئایینە كە لەسەر شێوەی مەعریفە بەرهەمهێنراوە لە لایەن موتەكەلیم و فەیلەسوف و فەقیهو عاریفەكانەوە.\nلە ئاستی یەكەمدا ئایین ئەركی خۆیمان پێدەڵێ، كە بە شێوەی تیۆری و لە چوارچێوەی ڕێنماییەكانیدا داوامان لێ دەكات چی بكەین. لە ئاستی دووەمدا ئەزموونی پێغەمبەرمان هەیە چۆن ئەم دینەی جێبەجێ كردووە لە ژیانی تایبەتی خۆی و ژیانی گشتیی ئەو كۆمەڵگەیەی تیایدا ژیاوە. هەرچی ئاستی سێهەمە كاریگەریی زیاترە، چونكە ئەوە ئێمەین بە واقیعی لەگەڵ ئاییندا دەژین، ڕۆڵی دیاری دەكەین و ئەركی پێ دەدەین. لە ئێستادا زانستەكان سەربەخۆ بوون و هەر زانستە و كایەی خۆی دەسنیشان كردووە و ئەرك و وەزیفەی دیارە. بەڵام پێش دەركەوتنی زانستە ئەزموونییەكان، زانستەكان سەر بە فەلسەفە بوون. واتە فەیلەسوفێك دەبوو ئەندازیار و گەردونناس و پزیشكیش بێت. (ابن رشد) ناچاربوو فەیلەسوف و فەقیهو ئوسوڵی و پزیشك و گەردونناسیش بێت، ئەمە لە لایەك، لە لایەكی ترەوە كاتێ زانستی فیقهـ كرا بە سەنتەر و قسەی كۆتایی لای ئەبوو، ئیدی دەبوو بۆ هەموو شتێك پرس بە فیقهو فەقیهەكان بكرێت. چونكە بەشێكی زۆری فیقهـ ڕاستەوخۆ پەیوەندیی بە ژیانی ڕۆژانەی مرۆڤ و پاراستنی بەرژەوەندییەكانییەوە هەیە. بەم بەشە دەوترێت (كیتابی موعامەلات/ مامەڵەكان) كە بریتین لە كڕین و فرۆشتن و بەكرێدان و ئاڵوگۆڕی دراو و ڕیبا و جەنگ و ئاشتی و زیندانییەكان و كۆیلە و بازرگانی و هاوسەرگیری و .. هتد. بەڵام لە ئێستادا هەریەك لەم بەشانە بوونەتە زانستێكی سەربەخۆ و هەمان ئەو ئەركەش ئەنجام دەدەن، كە مەبەست و داخوازیی ئایینە. ئیدی ئەمە بارسوكییەكی بۆ ئایین درووست كردووە. ئەم دەستنیشانكردنی ئەرك و وەزیفەی ئایینە تەواو زەمینییە و پیرۆز و نەگۆڕ نییە، بەڵكو پێویستە بەوپەڕی بوێرییەوە مامەڵەی لەگەڵدا بكەین و بە پێی هەلومەرجە نوێیەكان خۆمان نوێ بكەینەوە.\nئاژانس: ئایا لە ئێستادا بەشێكی زۆری ئەوەی پێی دەوترێت ئەركی ئایین، پێدراوگەلێكی مرۆیی نین؟ بەو مانایەی كە زۆرتر هی تێگەیشتنی مرۆڤەكان و پیاوانی ئایینی بن؟\nكامەران سیوەیلی: بێگومان مرۆیین. لە كۆتایی وەڵامی پرسیاری پێشوودا ئاماژەم پێ دا. تێگەیشتنی زانایانی ئایینییە بۆ بابەتەكان. ئەمەش دەركەوتنی ئایینە لە ئاستی سێهەمیدا. هەر بۆیە پێویستە زانایانی ئایینیی ئێمە لەوە تێبگەن ئەركی بەڕێزیان نییە وەڵامی هەموو پرسیارەكان بدەنەوە.\nئاژانس: دەستوەردانی مرۆڤەكان لە وەزیفەی ئایین و دیاریكردنی سنوور و وەزیفەكانی ئایین بە چ مەبەستێكە؟\nكامەران سیوەیلی: یەكەم بە مەبەستی هێنانەكایەی بارسوكییەكە بۆ خودی ئایین. ئایین پێمان دەڵێ چۆن بە ڕۆحمان میعراج بكەین و سەركەوین بۆ سەرەوە، بە قەولی مەولانا، بۆ جیهانی فریشتەكان، ئاخر ئێمە سەردەمانێك لە فەلەك بووین و هاودەمی مەلەك بووین. بەڵام ئایین ناتوانێ پێمان بڵێ چۆن بۆشایی ئاسمان كەشف بكەین، ئەمە ئەركی فیزیایی گەردونی و گەردونناسییە. مەبەستی دووەم: فراوانكردنی پانتایی كاركردنی عەقڵە. بیرمان نەچێ، هەموو تەكلیفی ئایین بەندە بە عەقڵەوە، كە عەقڵ نەما تەكلیفێك نامێنێت ئێمە پێیەوە پابەند بین. كەواتە غەزالی گوتەنی عەقڵ بنەمایە و ئایین سایەیە. بنەماش بریتییە لەو بەشەی هەرشتێك، كە غەیری خۆی لەسەر دادەمەزرێندرێ، هەركات بنەما ڕما هەموو شتێك دەڕمێت. كەواتە دەمان هەوێت عەقڵ تەواو ئازاد بكەین و پەلی خۆی بهاوێت. ئاخر تا عەقڵ هەبێت مرۆڤ بیركردنەوە و پرسیاری دەبێت، دەگەڕێت بە دوای كەشفكردنی نەزاندراوەكان و هەڵهێنانی مەتەڵەكانی ژیان و وجود.\nئاژانس: دەوترێت لە پشت دەستوەردانی مرۆڤەكان و پیاوانی ئایینی لە دیاركردنی ئەركەكانی ئایین، هۆكاری مەوزوعی هەیە، كە بریتین لە گۆڕانكارییەكانی دونیا و ئەو پرسیارە تازانەی كە بەردەوام دێنە پێشەوە، كە وایان پێویست كردووە ئەركی ئایین و وەڵامی ئایین لە بەرامبەریاندا ئامادە بێت، ئەمە تا چەند ڕاستە؟\nكامەران سیوەیلی: هۆكار زۆرن، دەكرێ یەكێك لە هۆكارەكان ئەوە بێت. بەڵام باوەڕم وایە بەشێك لەو بەڕێزانەی خۆیان بە نوێنەری ئایین دەزانن ئاگاداری گۆڕانكارییەكان نین بەو شێوە واقیعییەی هەیە. ئەگەر ئاگادار بوونایە هەرگیز زاتی ئەوەیان نەدەكرد هەمیشە بۆ هەموو پرسیارێك وەڵامێكی كرچوكاڵی حازربەردەستیان هەبێت. ئاخر گۆڕانكارییەكان چین؟ پرسیارە نوێیەكان چین؟ كەڵكەڵە و كنەكردنەكانی مرۆڤ لە ئێستادا چین؟ ئایا بە فیعلی وەڵامەكان لە ئاست پرسیارەكاندان؟ قەناعەتپێهێنەرن؟ ئاخر عاریفەكان دەفەرموون (سۆفی كوڕی سەردەمی خۆیەتی). بە ڕاست ئێمە كۆڕی سەردەمی خۆمانین؟ ئەزانین لە چ سەردەم و زەمەنێكدا ژیان دەگوزەرێنین؟\nئاژانس: ئەوەی كە تێگەیشتن و بۆچوونی مرۆڤەكان بەشدارن لە دیاریكردنی ئەرك و وەزیفەی زیاتر بۆ دین، چ كاریگەرییەكی درووست كردووە لەسەر دین و لەسەر ژیانی گشتیی خەڵك؟\nكامەران سیوەیلی: جۆری تێگەیشتنەكە، جۆری ئەركی ئایینیش دیاری دەكات. ئەگەر قەناعەتمان وا بێت ئەركی ئایینە وەڵامی هەموو پرسیارێك بداتەوە، كە تێگەیشتنێكی كوشندە و هەڵەیە و خۆكوشتنێكی بێدەنگ و خۆهەڵخەڵەتاندنیشە، ئەوەندە باری ئایین قورس دەكەین، كە لە ژێریدا دەرناچێت. چونكە ئەو كات دەبێت بەبێ گەڕانەوە بۆ ئایین و پرس پێ نەكردنی ناتوانین دەرزییەك لە نەخۆشێكیش بدەین. بەڵام ئەگەر تێگەیشتنمان وا بێت بە دەركەوتنی زانستەكان و سەربەخۆبوونیان و هاتنەكایەی گۆڕانكاریی گەورە لە شێوازی ژیانكردن و ڕووبەڕووبوونەوەی بەربەستەكان، ئەركی ئایین سنووردارە و ناكرێ چاوەڕوانی ناواقیعیمان لە ئایین هەبێت. بێگومان بە سودی ئایین دەشكێتەوە.\nلە چاوەڕوانیی فریادڕەسێکدا\nڕیاڵ مەدرید و ئەرجەنتین زۆرترین نازناویان بە درێژایی مێژوو بە دەست هێناوە


لە کۆتایدا سکاڵای داخستنی هەدەپە بە فەرمی تۆمارکرا – لڤین پرێس\nلە کۆتایدا سکاڵای داخستنی هەدەپە بە فەرمی تۆمارکرا\nسەرۆکی داواکاری گشتیی دادگای باڵای تورکیا بەکر شاهین داوای یاسایی لە دادگای دەستووری تۆمارکرد و داوای کرد کە هەدەپە دابخرێت و زیاتر لە ٦٠٠ ئەندام و سەرکردەی پارتەکەش رێگری کاری سیاسیان لێبکرێت.\nتاوانبارکردنەکەی هەدەپە ڕەوانەی دادگای باڵا کرا داواکاری گشتی لە سکاڵاکەدا دەڵێت، ئەندامانی هەدەپە ئامانجیان لە تێکدان و نەهێشتنی متمانەی دەوڵەتە لەلای گەلەکەی لە ڕێی لێدوان و کردەوەکانییەوە\nلە بەیاننامەیەکی نوسراودا سەرۆکی داواکاری گشتی دادگای باڵا بەکر شاهین ڕایگەیاند: لایەنە سیاسیەکان کە توخمێکی سەرەکی ژیانی سیاسی دیموکراتین، ئەو دامەزراوانەن کە ئامانجیانە بەشداری لە پێشکەوتنی ئابوری و کۆمەڵایەتی کۆمەڵگادا بکەن.\nشاهین لە سکاڵاکەیدا بەگرنگیزانی کە لایەنە سیاسییەکان لەچوارچێوەی یاساکانی دیموکراسیدا ئەو ئامانجانە بەئاشتی بەدیبهێنن، لەهەمان کاتدا لەبڕگەی 68 / 3 ی دەستوور و مادەی 90 ی یاسای حزبە سیاسییەکاندا بە پێویستی زانیوە لایەنە سیاسییەکان لەچوارچێوەی دەستوور و بەندەکانی یاساکەدا درێژە بەچالاکییەکانیان بدەن.\nداواکاری گشتی لە سکاڵاکەیدا ئاماژەی بە ماددەی 14ی دەستووری تورکیا کردووە کە رێگری کردووە لەوەی حزبەکان “بە ئامانجی تێکدان و نەهێشتنی متمانەی دەوڵەی لەلای گەلەکەی نەهیڵیت.\nدادگای دەستووری داوای داخستنی هەدەپەی کردووە و تۆمەتی ئەوەی خراوەتەپاڵ کە سەرکردەو ئەندامانی پارتی دێموکراتی گەلان بەجۆرێک ڕەفتاریان کردووە کە حوکمی دیموکراسی و جیهانی یاسا قبوڵ ناکات ، پێکەوە لەگەڵ ڕێکخراوی تیرۆریستی پەکەکە و ڕێکخراوە پەیوەنددارەکانی داهەڵسوکەوت بکەن بەئامانجی تێکدان و نەهێشتنی متمانەی دەوڵەت.\nداواکاری گشتیەکەی سکاڵاکای لەسەر هەدەپە تۆمارکردووە هاوکات دوای کردووە زیاتر لە 600 ئەندامی هەدەپە کاری سیاسیان لێ قەدەغە بکرێت.\nلە سکاڵاکەدا داوای ئەوەشکراوە کە سەرکردە و ئەندامەکانی هەدەپە بۆ ماوەی پێنج ساڵ رێگریان لێبکرێت کاری سیایسی ئەنجام بدەن ۆاماژەی بەوشکردووە کە ناکرێت ئەو کەسانە ببنە دامەزرێنەری حزبێکی دیکە لە کاتێکدا حزبەکەی ئێستایان قەدەغە بکرێت.\nپێشتریش دەوڵەت باخچەلی ڕێبەری پارتی بزووتنەوەی نەتەوەیی (مەهەپە) لە ڕابردوودا ڕایگەیاندبوو، کە 108 تۆمەتبار، کە لەنێویاندا هاوسەرۆکی پێشووی هەدەپە سەڵاحەدین دەمیرتاش و فیگەن یوکسەکداغ هەیە، پێویستە بەهۆی پشتیوانیکردن لە ڕووداوەکانی کۆبانێ سزا بدرێن و پارتەکە دابخرێت ئەگەر داواکاری گشتی ئەو کارە نەکات ئەوان خۆیان سکاڵا تۆمار دەکەن بۆ داخستنی.\nهەر ئەمڕۆ سەرۆکایەتی پەرلەمانی تورکیا بڕیاری دادگای بۆ سزادانی عومەر فاروق گەرگەردئوغڵوی خوێندەوە کە بەخوێندنەوەی ئەو ڕیارەی دادگا کە تیایدا سزا دووساڵ و نیو زیندانی بەسەردا سەپێندراوە پەرلەمانتارەکانی هەدەپە لە ٥٦ پەرلەمانتارەوە کەمبویەوە بۆ ٥٥ پەرلەمانتار.\nدوای خوێندنەوەی سزای ئەو پەرلەمانتارە پەرلەمانتارانی هەدەپە لە ناو هۆڵی پەرلەمان ناڕەزاییان دەربڕی و دروشمی بەرخۆدان ژیانە بەزمانی کوردی لە ناو پەرلەماندا وتیانەوە.\nدوای سکاڵاکە هەریەکە لە پەروین بوڵدان مەدحەت سنجار، هاوسەرۆکانی هەدەپە لە راگەیەندراوێکدا دەڵێن: ئەوەی ڕوویدا بێتوانایی قووڵی بەرەی حوکمڕانیی ئاکەپە – مەهەپە پیشان دەدات لە ڕووی فکرییەوە ئامانجی کۆتاییهێنانی هەدەپەیە، لە ڕووی سیاسی و لە سندوقی دەنگداندا.\nهاوسەرکانی ئەو پارتە راشیان گەیاندووە “هەدەپە نەک تەنیا پارتێک، بەڵکو فکرە ملیۆنان کەس لە دەوری ئەم بیرۆکەیە دا یەکدەگرن”.\nکەمال ئەتروشی لە حیزبی بەعسەوە بۆ وەزیری سامانە سروشتییەکان


مای، به‌ره‌نگاری ره‌خنه‌گرانی ده‌بێته‌وه – Knwe.org\nسەرەکی » هەواڵ » مای، به‌ره‌نگاری ره‌خنه‌گرانی ده‌بێته‌وه\nمای، به‌ره‌نگاری ره‌خنه‌گرانی ده‌بێته‌وه\nتێریزا مای سه‌رۆك وه‌زیری بریتانیا رایگه‌یاند، ئه‌رك‌و مه‌ودایه‌كی دوور‌و درێژی له‌پێشه‌و كۆڵ نادات تا جێبه‌جێیان نه‌كات، ئه‌ویش ده‌رچوونه له یه‌كێتی ئه‌وروپا له‌گه‌ڵ چاكسازییه‌كانی ناوخۆی بریتانیا. ئه‌م قسانه‌ی تێریزا له وه‌ڵامی ئه‌و كه‌سانه‌دا بوو كه داوایان كردووه ده‌ست له كار بكێشێته‌وه.\nسه‌رۆك وه‌زیری بریتانیا له لێدوانێكی رۆژنامه‌وانیدا‌و كاتێك له‌سه‌ر رێ بوو به‌ره‌و چین وتی: وه‌ك پێشتریش پێم وتن، من نابه‌زم‌و ئه‌ركێكی زۆریشمان له‌پێشه كه ده‌بێ جێبه‌جێ بكرێت.\nئاماژه‌ی به‌وه‌ش كرد، یه‌ك له‌و ئه‌ركانه‌ی له پێشمانه، گه‌یشتنه به باشترین رێكه‌وتن بۆ ده‌رچوونی بریتانیا له یه‌كێتی ئه‌وروپا‌و گه‌ڕانه‌وه‌ی یاساكان‌و پاره‌و سنووره‌كانمانه بۆ ژێر ده‌سه‌ڵاتی خۆمان، بۆ ئه‌وه‌ی رێكه‌وتنی بازرگانی له‌گه‌ڵ وڵاتانی جیهان بكه‌ین، ئه‌ركێكی تریش په‌یوه‌ندی به ئه‌جێندای وڵاته‌وه هه‌یه بۆ كاروباری ناوخۆ.\nپیرۆزبایی گه‌لاوێژخان بۆ یه‌كێتی….


Home›وەرزش›ناوخۆیی›به‌وێنه: شه‌تره‌نجى یانه‌ى پێشمه‌رگه‌ى سلێمانى ده‌یه‌وێت به گه‌وره‌ى عێراق بمێنێته‌وه\nشه‌تره‌نجى یانه‌ى پێشمه‌رگه‌ى سلێمانى\nئه‌رده‌لان محه‌مه‌د- SNNsport\nتیپى شه‌تره‌نجى یانه‌ى پێشمه‌رگه‌ى سلێمانى ده‌یه‌وێت شان به‌شانى یانه گه‌وره‌كانیترى عێراق و ناوچه‌كه به گه‌وره‌یى بمێنێته‌وه و له‌سه‌ر به‌ده‌ستهێنانى ئه‌نجامه باشه‌كانى به‌رده‌وام بێت.\nتیپه‌كه له 20یاریزانى كوڕان و كچان پێكهاتووه و ئه‌سعه‌د ئیسماعیل سه‌رپه‌رشتی ده‌كات كه له ساڵى 2003 دامه‌زراوه و له ساڵى 2004 له خولى نایابى عێراق یارى ده‌كات.\n“سه‌رپه‌رشتیارى شه‌تره‌نجى پێشمه‌رگه گه‌شبینه به تیپه‌كه و یاریزانه‌كانیشی”\nئه‌سعه‌د ئیسماعیل سه‌رپه‌رشتیارى تیپه‌كه ئه‌وه راده‌گه‌یه‌نێت:” به‌دڵنیاییه‌وه ئێمه هه‌ر له‌سه‌ره‌تاى دروستبوونمانه‌وه له ساڵى 2013ه‌وه رۆژ به رۆژ به‌شه‌كه‌مان به‌ره‌و گه‌وره‌تر ده‌ڕوات و ئه‌نجامه‌كانمان به‌ره‌و سه‌ركه‌وتنى زیاترو گه‌وره‌تر ده‌ڕوات وه‌ك له ساڵانى رابردوو بینیومانه به تایبه‌تى ساڵى 2019 كه خاوه‌نى دوو پله‌ى یه‌كه‌م و دوو پله‌ى دووه‌م بووین، به‌دڵنیاییه‌وه خۆم و راهێنه‌ره‌كانیشم هه‌وڵمانداوه ساڵ به‌ساڵ ئه‌نجامه‌كانمان زیاتر به‌ره‌و پێش ببه‌ین، بۆیه زۆر گه‌شبینم به ئاستى یاریزانه‌كانم و هیچ جیاوازیه‌كیش له نێوان ئاستى یاریزاناندا نیه، له‌به‌رئه‌وه‌ى سه‌رجه‌م یاریزانه‌كانم پله‌ی ریزبه‌ندییان هه‌یه له‌سه‌ر ئاستى جیهان و 3 له یاریزانه‌كانمان بڕوانامه‌ى مامۆستاى شه‌تره‌نجى جیهانیان هه‌یه”.\nئه‌نجامه‌كانى تیپه‌كه له‌سه‌ر ئاستى كوردستان و عێراق و جیهان له‌لایه‌ن ده‌سته‌ى كارگێڕى یانه‌كه‌وه جێگه‌ى خۆشحاڵییه و باس له‌وه‌ش ده‌كه‌ن كه چاوه‌ڕوانى ئه‌نجامى گه‌وره‌ترییان لێده‌كه‌ین.\nزۆزگ سه‌لاح یاریزانى یانه‌ى پێشمه‌رگه ئه‌وه‌ى خسته‌ڕوو:” جیاوازییه‌كى زۆر هه‌یه له نێوان یاریزانانى ئێستا و رابردوو، چونكه یاریزانانى رابردوو به تایبه‌تى یاریزانانى شارى سلێمانى رۆڵێكى گرنگییان بینیوه له به‌ده‌ستهێنانى ئه‌نجامه‌كان و زۆرێك له یاریزانانى هه‌ڵبژارده‌ى عێراقیش تا ساڵه‌كانى 2015 كورد بوون كه به‌شدارى چه‌ندین پاڵه‌وانێتى كیشوه‌رى و جیهانییان كردووه، به‌ڵام له دواى ئه‌و بارودۆخه خراپه داراییه‌ى به‌سه‌ر كوردستاندا هاتووه ئاستى زۆر به‌ره‌و دابه‌زین رۆیشتووه هۆكاره‌شی بۆ ئه‌وه‌ى ده‌گه‌ڕێته‌وه كه پشتگیرى ناكرێت له‌ڕووى داراییه‌وه ئه‌ویش هه‌وڵى دابینكردنى ژیانى خۆی ده‌دا”.\nهه‌ر سه‌باره‌ت به‌ئاستى یاریزانان له ئێستادا ئاریان عه‌لى ئه‌وه‌ى راگه‌یاند:” به دڵنیاییه‌وه نه‌بوونى پاڵه‌وانێتیى كاریگه‌رى زۆرى له ئاستى یاریزانانمان كردووه، چونكه یاریزان ماوه‌یه‌كى زۆر دانیشێت نه راهێنان بكات نه به‌شدارى پاڵه‌وانێتیى بكات، به‌ڵام له هه‌مان كاتدا به‌شداریكردنى یاریزان له پاڵه‌وانێتى ئۆنلایین له‌م كاته‌دا ده‌بێته پاڵپشتییه‌كى به‌هێز بۆ به‌رزبوونه‌وه‌ى ئاستى، هه‌روه‌ها یاریزان دوورده‌خاته‌وه له كاریگه‌رى خراپى بارى ده‌روونى، بۆیه ده‌خوازم به زووى ئه‌م بارودۆخه باش بێت و پاڵه‌وانێتییه‌كان ده‌ست پێبكاته‌وه”.\nئه‌نجامه‌كانى تیپه‌كه له‌سه‌ر ئاستى كوردستان و عێراق خاوه‌نى پله‌كانى یه‌كه‌م و دووه‌م و سێیه‌مه، ساڵى 2005 بوونه‌ته پاڵه‌وانى یانه‌كانى عه‌ره‌ب له‌سه‌ر ئاستى كچان، هه‌روه‌ها له‌سه‌ر ئاستى كیشوه‌رى ئاسیاش خاوه‌نى پله‌ى سێیه‌مى زۆنى سێیه له ساڵى2008، جگه له‌وه‌ى یاریزانه‌كانیان خاوەنی چه‌ندین مه‌دالیاى جۆراو جۆرون له‌سه‌ر ئاستى جیهان.


شەنگالیەکێ: هەر بڕیارێ دژ بە ئیرادەو ئێزیدییەکان ببۆنە قبوڵش نمەکەرمێ – Horam\nشەنگالیەکێ دژ بە ڕێککەوتەکەو (بەغدا – پەدەکە)ی وێنیشاندایشان ئەنجام دا و بە یەکدەنگ وانشان: هەر بڕیارێ دژ بە ئیرادەو ئێزیدییەکان ببۆنە قبوڵش نمەکەرمێ و هەرگیز جارێوی تەر ڕانمەڎێمێ خیانەکارێ و شەنگال ورەشەکێ بگێڵانێوە پەی هەرێمەکەی.\n٩ ئی مانگۍ بەبێ بەشداری شەنگالیەکان، میانو ئێراقی و پەدەکە-یەنە، ڕێککەوتێو سەبارەت بە ڕاوەبەردەی هەرێمەکەی ئیمزا کریابێ کە بەشێوازێ جە شێوازەکان، تەسلیم کەردەی شەنگالی بێ بە حکومەتی ناوەندی ئێراقی و هاموەخت وەرچەم نەگێرتەی ئیرادەو شەنگالیەکان بێ.\nدمابەدمای ئاشکراکەردەی ڕێککەوتەکەی، وێسەری دیمۆکراتی شەنگالی و ئێزیدیەکێ و فرە لایەنێ کوردیێ و ئێراقیێ و کۆما جڤاکێن کوردستانی – کەجەکە، دژبەری وێشانە دابێ وەراوەر بە ڕێککەوتەکەی و حسابنەکەردەی پەی ئیرادەو ئێزیدیەکان و دام و دەستگا فەرمییەکانشان و بە قبوڵ نەکریا و مەتەرسیدار نامێشان بەردەبێ.\nجە ئی چوارچێوەنە ئارۆ یەک شەممە، دلێ شارو شەنگالیەنە سەرجەم چینە جیێ جیێکێ شەنگالی جە ئێزیدی، عەرەب، سونە و شیعەی ڕاپیمایشان ئەنجام دا و پێوەرە ڕێککەوتەکەو (بەغدا – پەدەکە)یشان شەرمەزار کەرد و ڕەتشان کەردەوە.\nشەنگالیەکێ بە یەکدەنگ وانشان: “هەر بڕیارێ دژ بە ئیرادەو ئێزیدییەکان ببۆنە، قبوڵش نمەکەرمێ و هەرگیزیچ جارێوی تەر ئا کەسێ و لایەنە خیانەتکارێ کە شەنگال و ئیزدیەکێشان بە داعشی ورەتێ و مەگەساتشان ئاوردێ سەرەرە، نمەگێڵانێوە پەی شەنگالی.\nشەنگالیەکێ داواشان جە لایەنە پەیوەندیدارەکان کەرد:\n١- پنەوازەن جە هەر ڕێککەوتێوەنە، نمایندەیی شەنگالیەکان ئامادەیش ببۆنە.\n٢- لێژنەی هامبەش جە چینە جیێ جیێکێ شەنگالی دروست بکریۆن تا سەبارەت بە ڕاوەبەردەی شەنگالی و ئەرەنیشتەکانش، بڕیار بڎۆنە.